title: Port-Gentil

text: Port-Gentil on Gabonin toiseksi suurin kaupunki ja merkittävin satamakaupunki. Se sijaitsee lähellä maan läntisintä pistettä Cap Lopezia. Ranskalaiset perustivat kaupungin Ogooué-joen suistoon vuonna 1873. Sieltä rahdattiin aluksi kumia ja norsunluuta, myöhemmin puutavaraa. Kaupunki alkoi toden teolla kasvaa vasta 1950-luvulla, kun alueelta löytyi öljyä ja maakaasua.


title: Port-Gentil

text: Vuonna 1993 Port-Gentilissä oli lähes 80 000 asukasta. Vuoden 2003 arvio oli yli 116 000, mutta eräät riippumattomat tarkkailijat ovat syyttäneet hallitusta tuon laskennan lukemien suurentelemisesta sekä vaalirekisterien väärentämiseksi että suurempien avustusten saamiseksi.


title: Port-Gentil

text: Port-Gentil on ollut pitkään presidentti Bongon vastaisen opposition vahvaa aluetta. Ali Bongo Ondimban valinnan jälkeen kaupungissa puhkesi mellakoita.


title: Rafael (nimi)

text: Rafael, Suomessa myös "Raafael", on miehen etunimi. Nimi on peräisin hepreaasta ja merkitsee "Jumala on parantanut". Nimen on tehnyt tunnetuksi Vanhan testamentin apokryfikirjoihin kuuluva Tobitin kirja, jossa Rafael esiintyy arkkienkelin nimenä.


title: Rafael (nimi)

text: Suomessa nimi Raafael on Väestörekisterikeskuksen tietojen mukaan annettu 1900-luvun alusta vuoden 2014 joulukuuhun mennessä 254 ja Rafael noin 11 030 henkilölle. Suomenkielisessä almanakassa nimi esiintyy muodossa Raafael, suomenruotsalaisessa Rafael. Kummankin nimipäivä on 22. joulukuuta.


title: Fremantle (mediayritys)

text: Fremantle (aikaisemmin FremantleMedia) on brittiläinen televisiotuotannon yritys. Fremantlen omistaa Bertelsmann. Fremantlen tuotantoja ovat muun muuassa The X Factor ja Modus.


title: Johan Hymander

text: Johan August Gottlieb Hymander (19. lokakuuta 1831, Luopioinen – 7. kesäkuuta 1896, Helsinki) oli suomalainen kirkkomuusikko, pedagogi ja säveltäjä. Hän opiskeli Helsingin yliopistossa teologiaa kaksi vuotta, mutta keskeytti opintonsa, koska katsoi itsensä sopimattomaksi papin virkaan. Hymander työskenteli Helsingin Nikolainkirkon kanttorina 1861–1896 ja toimi myös kirkon urkurina 1868–1870 sekä kirkkolaulun opettajana Helsingin yliopiston teologisessa tiedekunnassa 1878–1896. Vuosina 1867–1872 hän toimi myös yliopiston voimistelunopettajana. Hymander julkaisi messusävelmiä sekä runoili ja sävelsi hengellisisä lauluja ja virsiä. Hänen runoilemansa on virsi, jonka numero on 265 suomalaisessa virsikirjassa. Hän on myös suomentanut tai muokannut virret 71, 85, 123, 274, 336 ja 611. Vuonna 1868 hän laati ehdotuksen koraalikirjojen uudistamiseksi.


title: Johan Hymander

text: Johan Hymanderin lapsia olivat pianopedagogi Ingeborg Hymander ja urkujenrakentaja Josef Hymander (1882–1954).


title: Venäjän cup (jalkapallo)

text: Venäjän cup () on Venäjän miesten jalkapallojoukkueille järjestettävä cup-muotoinen kilpailu. Ensimmäisen kerran cup pelattiin vuonna 1992. Menestyneimmät seurat ovat TsSKA Moskova seitsemällä ja Lokomotiv Moskova kuudella voitollaan.


title: Jan Hoffman

text: Jan Hoffman (11. kesäkuuta 1906, Krakova, Puola – 25. lokakuuta 1995, Krakova, Puola) oli puolalainen pianisti ja pianopedagogi. Hän opiskeli Krakovan konservatoriossa opettajinaan Józef Śliwiński ja Egon Petri. Petri opetti häntä myös Berliinissä. Hoffman oli Krakovan konservatorion professori 1930–1939, Krakovan musiikkikorkeakoulun ylimääräinen professori 1945–1958, saman koulun professori 1958–?, vararehtori 1963–1964 ja 1975–? sekä rehtori 1964–1969. Hän työskenteli myös vierailevana professorina Weimarissa 1976. Hoffman oli usean pianokilpailun tuomaristossa ja esiintyi pianistina vuoteen 1970 saakka. Hän soitti lähinnä klassismin ja romantiikan ajan musiikkia sekä oman aikansa puolalaisia sävellyksiä. Suomessa hän piti vuodesta 1962 lähtien useita kursseja Sibelius-Akatemiassa.


title: Interstate 4

text: Interstate 4 (l-4) on 212,92 kilometriä pitkä Interstate-valtatie Floridassa Yhdysvalloissa. Tie erkanee I-275:lta Tampasta ja liittyy I-95:iin Daytona Beachilla.


title: Interstate 4

text: Interstate 4 avattiin vuonna 1957. Tie kulkee Hillsboroughin, Polkin, Osceola, Orangen, Seminolen ja Volusian piirikuntien läpi.


title: Luettelo Korihaissa pelanneista koripalloilijoista

text:
__notoc__
Tämä on luettelo Korihaissa pelanneista koripalloilijoista.


title: Matti Lahdenmäki

text: Matias (Matti) William Lahdenmäki (3. helmikuuta 1900 Ylistaro – 22. marraskuuta 1968) oli suomalainen kirjailija.


title: Mirjami Lähteenkorva

text: Kirsti Mirjami Lähteenkorva (16. huhtikuuta 1904 Heinola – 4. tammikuuta 1968 Heinola) oli suomalainen opettaja ja runoilija.


title: Mirjami Lähteenkorva

text: Lähteenkorva pääsi ylioppilaaksi Käkisalmen yhteiskoulusta ja valmistui kansakoulunopettajaksi Helsingin ylioppilasseminaarista. Hän toimi kansakoulunopettajana Käkisalmella vuoteen 1939 saakka ja sen jälkeen hän oli Vaasassa 1940–1967 kansakoulunopettajana ja Vaasan käytännöllisen naisopiston tuntiopettajana.


title: Heikki Ali-Hokka

text: Heikki Ali-Hokka on suomalainen toimittaja. Hän on ollut Ilta-Sanomien ulkomaanosaston päällikkö, josta siirtyi Yleisradioon, missä hän on ollut A-plus -ohjelman ja Aamu-TVn juontaja ja taloustoimittaja Nykyään Ali-Hokka toimii Yle TV1:n A-Studion toimittajana.


title: Heikki Ali-Hokka

text: Ali-Hokka siirtyi työelämään vuonna 1988 opiskeltuaan kolme vuotta Tampereen yliopistossa.


title: Fruktoosi-6-fosfaatti

text: Fruktoosi-6-fosfaatti (CHOP) on kemialliselta rakenteeltaan fruktoosin ja fosforihapon esteri. Fruktoosi-6-fosfaatti on tärkeä välituote glykolyysissä.


title: Fruktoosi-6-fosfaatti

text: Mannoosifosfaatti-isomeraasientsyymi katalysoi fruktoosi-6-fosfaatin isomeroitumista mannoosi-6-fosfaatiksi.


title: Fruktoosi-6-fosfaatti

text: Glykolyysin ensimmäisessä vaiheessa muodostunut glukoosi-6-fosfaatti isomerisoidaan fosfoglukoosi-isomeraasientsyymin avulla fruktoosi-6-fosfaatiksi. Tämän jälkeen fruktoosi-6-fosfaatti fosforyloidaan fosfofruktokinaasi-1-entsyymin avulla. fruktoosi-1,6-bisfosfaatiksi. Entsyymiä aktivoivat suuret AMP-pitoisuudet ja fruktoosi-2,6-bisfosfaatti, josta muodostuu fruktoosi-6-fosfaattia fosfofruktokinaasi-2-entsyymin katalysoimana.


title: Oma Mäkikossa

text: Oma Toini Mäkikossa-Engelberg, o.s. "Ek", ent. "Noponen", kirjailijanimi Oma Mäkikossa (6. maaliskuuta 1903 Helsinki – 31. tammikuuta 1968 Helsinki) oli suomalainen kirjailija joka kirjoitti myös nimillä "Oma Ek-Noponen", "O. T. Mäkikossa" ja "Anja Tavi".


title: Oma Mäkikossa

text: Mäkikossan tunnetuin teos on Miina Sillanpään elämäkerta "Yhteiskunnalle omistettu elämä : Miina Sillanpään elämän ja työn vaiheita".


title: Oma Mäkikossa

text:
Nimellä "Oma Ek-Noponen":
Nimellä "O. T. Mäkikossa":
Nimellä "Oma Mäkikossa":
Nimimerkillä "Anja Tavi":


title: Katerina Smutna

text: Katerina Smutna (s. 13. kesäkuuta 1983 Jablonec nad Nisou, Tšekkoslovakia) on tšekkiläissyntyinen maastohiihtäjä. Hän on edustanut sekä Tšekin että Itävallan maajoukkuetta. Itävaltaa hän edusti vuosina 2006–2016.


title: Katerina Smutna

text: Smutna kilpaili ensimmäistä kertaa maastohiihdon maailmancupissa Kiirunassa 23.11.2002. Smutnan paras maailmancupin sijoitus on neljäs sija Vancouverin 1,2 km:n perinteisen hiihtotavan sprintistä 16. tammikuuta 2009. Samalle sijalle Smutna sijoittui myös Canmoren sprintissä helmikuussa 2010. Sapporon MM-kilpailuissa 2007 ja Vancouverin olympialaisissa 2010 hän oli sprintissä yhdestoista. Oslon MM-kilpailuissa 2011 hän sijoittui perinteisen hiihtotavan 10 kilometrillä 15:nneksi ja Val di Fiemmessä 2013 perinteisen sprintissä 13:nneksi. Smutna on voittanut hiihdossa yhdeksän Itävallan mestaruutta.


title: Terrorister – en film om dömda

text: Terrorister – en film om dömda, "Terroristit – elokuva tuomituista", on vuonna 2003 valmistunut ruotsalainen dokumenttielokuva Göteborgin vuoden 2001 EU-huippukokouksen mellakoista. Elokuvan on ohjannut Lukas Moodysson ja Stefan Jarl. Elokuva kertoo tapahtumista mielenosoittajien kannalta ja sillä oli vaikeuksia saada levittäjää. Erityistä vastustusta se sai elokuvatutkija Jari Sedergrenin blogikirjoituksen mukaan, koska se alkaa yhdistämällä mellakoihin surutta muut nykyajan protestoinnin kohteet ympäristön pilaamisen, poliisin brutaliteetin, eläinten huonon kohtelun ja nälkäiset lapset.


title: Terrorister – en film om dömda

text: Elokuvan kansainvälinen nimi on "Terrorists: The Kids They Sentenced".


title: Kreationismin historia

text: Kreationismin historia on kreationismiksi yleensä sanotun luomisopin historiaa. Luomisopin historia on ikivanha, kuten uskontojenkin.


title: Kreationismin historia

text: Kreationismilla tarkoitetaan yleensä niin sanottua tieteellistä kreationismia, joka syntyi vastavetona Charles Darwinin 1860-luvulla esittämälle evoluutioteorialle. Kreationismin historiaa luonnehtiikin väittely evolutionististen tahojen kanssa. Mutta myös eri kreationistiorganisaatiolla on mielipide-eroja. Nämä koskevat lähinnä tieteellisiä, ei Raamattuun liittyviä kysymyksiä. Erityisen vahva kreationismin asema on Yhdysvalloissa, jossa kouluissa ei saa opettaa uskontoa ja evoluutioteorian vastustus on muutenkin laajempaa kuin Euroopassa. Yhdysvalloissa kreationistit ovat yrittäneet saada kreationismin tai evoluutiolle vaihtoehtoisen älykkään suunnittelun teorian opetuksen kouluihin, mutta eivät ole yrityksessään onnistuneet.. Nykyään kreationismi on enenevässä määrin vanhaa maata kannattavaa uuskreationismia, lähinnä oppia älykkäästä suunnittelua. Suomeen kreationismi rantautui 1980-luvun alussa. Suomessa kreationismia levittävät lähinnä muutamat vapaakirkolliset tahot. 2000-luvulla on ollut merkkejä kreationismin ja älykkään suunnittelun liikkeen laajemmasta aktivoitumisesta myös Euroopassa.


title: Kreationismin historia

text: Keskiajan lopulla Euroopassa uskottiin yleisesti että Jumala oli luonut maailman Edenin puutarhassa viikon aikana. Uuden ajan löydöt kuten fossiilit herättivät kysymyksiä, joihin vanhat käsitykset eivät kyenneet enää vastaamaan.


title: Kreationismin historia

text: Nykyisen tyyppinen evoluutioteoria levisi laajempaan tietoisuuteen, kun englantilainen Charles Darwin julkaisi vuonna 1859 kirjan "Lajien synty", jonka mukaan eliölajit ovat kehittyneet muista lajeista ja ihmisellä ja apinalla on yhteinen kantaisä. Lisäksi Darwin piti mahdollisena, että elämä on syntynyt itsestään kemiallisen evoluution kautta. Darwin kohtasi heti vastustusta kristillisiltä tahoilta, joiden mukaan maailma, eläimet ja ihmiset ovat Jumalan luomia. Darwin ei pitänyt silloisten kreationistien väitteitä evoluutiota vastaan vakavana uhkana evoluutioteorialleen, vaikka valittikin puuttuvista välimuodoista eri lajien välillä. Evoluutioteoria levisi Yhdysvaltain kouluopetukseen noin 20 vuodessa sen jälkeen, kun Darwinin "Lajien synty" julkaistiin. Alussa evoluutiota opetettiin lähinnä yliopistoissa ja muissa oppilaitoksissa, joihin tavallisella kansalla ei ollut asiaa.


title: Kreationismin historia

text: Kristilliset piirit alkoivat vastustaa evoluutioteoriaa voimakkaasti vasta ensimmäisen maailmansodan jälkeen. Tällöin evoluutioteorian opetus levisi tavallisten koululaisten piiriin. Tästä huolestuneet kreationistiset fundamentalistit nousivat voimakkaasti vastustamaan evoluution opetusta. Yksi varhaisia evoluution kristillisiä vastustajia oli William Jennings Bryan joka vaikutti Yhdysvaltain eteläosissa. Siellä Bryanin opetusta kuunteli lähinnä maaseudun vanhoillinen väki, jonka parissa baptismi ja presbyteerisyys olivat laajalle levinneitä. Evoluution vastustajat menestyivätkin 1920-luvulla hyvin. Evoluutioteorian opetus kiellettiinkin yli 20 osavaltiossa. Evoluutiota koulussa opettaneen Scopesin oikeudenkäynnistä tehtiin elokuva "Joka tuuleen kylvää" ("Inherit The Wind"). Scopes hävisi oikeusjutun ja joutui maksamaan sakkoja, koska oli opettanut evoluutiota silloisen lain vastaisesti. Mutta toisaalta vastapuoli Bryan ei kannattanut muodissa olevaa nuoren maan kreationismia vaan pikemminkin vanhan maan kreationismia, mikä tuli esille Bryanin vastatessa Scopesin asianajaja kysymyksiin. Muun muassa tämän takia kreationismin vastustajat pitivät oikeusjuttua moraalisena voittonaan. Fundamentalistit eivät tämän oikeudenkäynnin jälkeen nostaneet uusia oikeusjuttuja, mutta muutoin painostamalla, kirjastoja puhdistamalla ja oppikirjojen sisältöön vaikuttamalla he saivat käytännössä lopetetuksi evoluutioteorian opetuksen Yhdysvaltain kouluissa 40 vuodeksi.


title: Kreationismin historia

text: Varhaisia kreationisteja olivat George McCready Price ja Ellen White. Mutta fundamentalistit kiistelivät siitä, mikä olisi luomiskertomusten oikea tulkinta. Aikaa myöten yliopistoissa opiskelevat nuoret kreationistit halusivat muuttaa vanhaa vedenpaisumusteoriaa ja sovittaa sen uusiin geologisiin havaintoihin. Nämä nuoret kreationismit ajoivat vapaampaa kreationismia, joka salli Maalle pitkän iän. Tämä tarkoitti niin sanottua aukkoteoriaa tai ajatusta, jonka mukaan kukin luomispäivä oli pitkä ajanjakso.


title: Kreationismin historia

text: Kun Neuvostoliitto laukaisi 1957 Sputnikin, Yhdysvalloissa alettiin huolestua maan tiedeopetuksen tasosta koulussa. Tosin ei Stalinin Neuvostoliitossakaan evoluutioteoria ollut huudossa lysenkolaisuuden takia. Tällöin koulujen oppikirjoihin lisättiin runsaasti ajan tieteen mukaista, myös evoluutiota esittelevää materiaalia. Nyt kreationistit julkaisivat 1961 "Genesis Flood -"teoksen, joka oli tieteellisemmän tyyppinen painos aiemmasta McCready Pricen vedenpaisumuskertomuksesta. Tästä huolimatta teos painotti ensisijaisesti uskoa ja toissijaisesti tiedettä. Vuonna 1967 kumottiin laki, jonka pohjalta Scopes oli tuomittu 1920-luvulla. Nyt sai vapaasti opettaa, että ihminen polveutuu apinasta. 1970-luvulla nousi pintaan "Creation Science Research Center"in ylläpitämä "tieteellinen kreationismi", Nyt kreationistit tunnustivat ensi kertaa evoluutiomallin luomisopin kanssa kilpailevaksi tieteeksi. Tämä näytti myönnytykseltä. Tietenkin kreationistit pitivät luomisajatusta parempana ja ainoana, mitä tulisi opettaa. Mutta asian toinen puoli oli, että kreationismin ja evoluution tasavertaisuus avasi kreationisteille mahdollisuuden saada kreationismin opetus kouluihin. Kun uskonnon opetus oli kielletty, siihen pohjautuva luomisajatus pyrki naamioitumaan tieteeksi. Nyt piti sekä kreationismia että evoluutiota opettaa kreationistien mukaan tasavertaisesti kouluissa.


title: Kreationismin historia

text: He onnistuivatkin saamaan moniin kouluihin voimaan tasapainoista lähestymistapaa tukevia ohjeita. "Scientific Creationism "-kirjasta julkaistiin kristillinen ja ei-kristillinen versio. Vuonna 1981 Arkansasissa alkoi Scopes 2 -oikeudenkäynti, jossa tuomari totesi kreationismin uskonnoksi, ja sen opetuksen lain vastaiseksi. Tämän jälkeen kreationismin asema heikkeni kouluissa, mutta väittely jatkui julkisuudessa.


title: Kreationismin historia

text:
Vuonna 1987 korkein oikeus kumosi Louisianan lain, joka vaati sekä kreationismin että evoluution kouluopetusta. Nyt tieteellisen kreationismin opetuksella ei ollut enää lain tukemaa asemaa Yhdysvalloissa. Nyt kreationismi uudistui siten, että alettiin puhua älykkäästä suunnittelusta, joka on kannattajiensa mielestä evoluutioteorian tieteellistä kritiikkiä. Älykkään suunnittelun nosti esiin Kalifornian yliopiston professorin teos "Darwin on Trial", joka oli vastaus erään johtavan englantilaisen evolutionistin Richard Dawkinsin teokseen "Sokea kelloseppä". Älykäs suunnittelu pyrki enenevissä määrän hakemaan evoluution vastaisia todisteita solujen ja eliöiden molekyylien maailmasta. Mutta älykäs suunnittelu julisti, ettei se ole kreationismia, eikä ottanut kantaa Maan ikään ja moneen muuhunkaan nuoren maan kreationistien suosimaan aiheeseen.
Niinpä älykästä suunnittelua eli ID:tä alkoi pian julistaa molekyylibiologi Michael Behe, jonka mielestä esimerkiksi bakteerien siimarakenteet olivat palautumattoman monimutkaisia. Niinpä Behen mielestä elämää ei synnyttänyt kemiallinen evoluutio, vaikka muuten Behe uskoi evoluutioon. Behe ei maininnut jumalallista suunnittelua, mutta piti huomioita eliöiden mutkikkuudesta olennaisina tieteellisinä havaintoina. William Dembski julkaisi teoksensa "The Design Inference", jonka mukaan eliöiden synty kemiallisen evoluution kautta olisi niin epätodennäköistä, että se olisi käytännössä mahdotonta sattuman, lainalaisuuden tai näiden yhdistelmän takia. Dembskin teokseen kohdistunut tieteellinen kritiikki mainitsee muun muassa sen, ettei Dembski ota syntytodennäköisyyksiä laskiessaan huomioon solujen ja vastaavien jakautumista.


title: Kreationismin historia

text: Älykkään suunnitelman teorian takia Yhdysvalloissa on taas joissain osavaltioissa päästetty evoluutioteorian kanssa kilpailevia ajatuksia koulujen opetukseen. Älykäs suunnittelu leviää internetissä ja muissa tiedotusvälineissä. Mutta Doverissa Pennsylvaniassa oikeus kumosi koululautakunnan päätöksen ottaa älykäs suunnittelu lukion opetukseen.


title: Kreationismin historia

text: Yhdysvaltain tiedeakatemia ja kansallinen tiedesäätiö eivät kannata älykästä suunnittelua. Älykästä suunnittelua vastustavat myös yksityiset järjestöt kuten Yhdysvaltain kansalaisoikeusliitto ACLU ja Kansallisten luonnontieteiden opetuskeskus. Myös skeptikkojen julkaisussa otetaan kantaa älykästä suunnittelua vastaan..


title: Kreationismin historia

text: Älykkään suunnitelman pohjana olevat tieteelliset teoriat ovat joutuneet 2000-luvulla kovan kritiikin kohteeksi. Esimerkiksi Michael Behe julkisti lausunnon, jonka ajatus on se, ettei eliöitä tai sen osia voidakaan todistaa palautumattomasti monimutkaiseksi. Tämä johtui muun muassa bakteerimoottorin ja TTSS:n vertailusta. Kun alkuperäisen teorian mukaan bakteerimoottoria ei voinut pilkkoa osiin, eritysjärjestelmä TTTS:stä löytyi bakteerimoottorin kantaa muistuttava osa. Esitettiin laskelma, joka haastoi Dembskin kirjoissaan esittämän proteiinien syntyä koskevan todennäköisyyslaskelman. Dembskin esittämä informaation säilymisen laki ei kuulu arvostelijoiden mielestä alkuperäiseen Shannonin teoriaan.


title: Kreationismin historia

text: Vaikka kreationistit ovatkin pitäneet Yhdysvalloissa kovaa ääntä, he ovat hävinneen monet oikeusjutut korkeimmassa oikeudessa, koska oikeus on katsonut heidän vaatimuksensa perustuslain vastaisiksi. Mutta monissa osavaltioissa oli koulujen opetusohjelmissa 2000-luvulla mukana älykästä suunnittelua.


title: Akseli Tola

text: Akseli Gabriel Tolvanen, kirjailijanimeltään Akseli Tola, (9. helmikuuta 1886 Tohmajärvi – 1. syyskuuta 1968) oli suomalainen näytelmäkirjailija.


title: Akseli Tola

text: Tolvasen vanhemmat olivat postiljooni Pekka Tolvanen ja Liisa Sorsa. Hän pääsi ylioppilaaksi Sortavalan reaalilyseosta 1905 ja opiskeli Helsingin yliopistossa valmistuen filosofian kandidaatiksi 1915 ja maisteriksi 1923.


title: Akseli Tola

text: Tolvanen toimi vuodesta 1920 Posti- ja lennätinhallituksen tilastoitsijana sekä arkiston- ja kirjastonhoitajana.


title: Akseli Tola

text: Tolvanen sai Pro Finlandia -mitalin vuonna 1963.


title: Sampsa Korpela

text:
Sampsa Jaakko Korpela (19. maaliskuuta 1903 Oulu – 6. elokuuta 1968 Helsinki) oli suomalainen kirjailija.
Korpelan tunnetuin teos on salapoliisiromaaniparodia "Kuka murhasi ja kenet". Romaanin päähenkilönä oli naamioitumisen asiantuntija, salapoliisi Topias Plunt.


title: Sampsa Korpela

text: Korpela toimi 1936–48 mainostoimisto Erva-Latvalan tekstitoimittajana.


title: Sveitsi olympialaisissa

text: Sveitsi on osallistunut kaikkiin olympialaisiin lukuun ottamatta Melbournen 1956 kesäolympialaisia, joita se boikotoi, koska Neuvostoliitto miehitti Unkarin. Se on saavuttanut kaikkiaan 323 olympiamitalia. Sveitsin Sankt Moritzissa talviolympialaiset on pidetty kahdesti, ja Sveitsi sai niissä yhteensä 11 mitalia.


title: Sveitsi olympialaisissa

text: Parhaiten Sveitsi on menestynyt alppihiihdossa, voimistelussa, kelkkailussa, soudussa ja ratsastuksessa. Maan ensimmäinen olympiavoittaja oli telinevoimistelija Louis Zutter, joka voitti hevosella kultamitalin Ateenassa 1896.


title: Vilho Kyrölä

text: Vilho Leander Kyrölä (18. huhtikuuta 1911 Jyrinki, Sievi – 25. kesäkuuta 1967 Sievi) oli suomalainen pakinoitsija ja toimittaja.


title: Vilho Kyrölä

text: Kyrölän vanhemmat olivat talollinen Frans Mikko Leanderinpoika Kyrölä ja Mariana Tanelintytär Ruuttula. Hän kävi Työväen akatemian 1945–1946 sekä suoritti Yhteiskunnallisen korkeakoulun sanomalehtitutkinnon 1949.


title: Vilho Kyrölä

text: Kyrölä toimi Kokkolassa lyhyen aikaa ilmestyneen "Maalaiskoti"-lehden toimittajana 1948 ja oli sen jälkeen Keskipohjanmaa-lehden kulttuuritoimittajana 1948–1953 ja toimitussihteerinä 1954–1967. Kyrölä kirjoitti myös Keskipohjanmaa-lehteen pakinoita nimimerkeillä "Akusti", "Hyyryläinen" ja "Vi-ki".


title: ITV3

text: ITV3 on brittiläinen mainosrahoitteinen televisiokanava, joka aloitti lähetykset 1. marraskuuta 2004 korvaamalla Granada Plus -kanavan.


title: ITV3

text: Kanava on suunnattu yli 35-vuotiaille ja suuri osa sen ohjelmistosta onkin vanhempien draamasarjojen ja tilannekomedioiden uusintoja. ITV:n yritykset saada katsojat pysymään kanavalla on saanut sen hankkimaan uudempia amerikkalaisia sarjoja antenniverkkoon yksinoikeudella, kuten Num3rot ja Kova laki: Oikeuden ratkaisu.


title: ITV3

text: ITV aloitti 30. lokakuuta 2006 kanavasta uuden, tunnin viiveellä ITV3:n ohjelmat lähettävän ITV3+1-kanavan yhtä aikaa ITV2+1-kanavan kanssa. Se ei kuitenkaan lähetä joitakin ohjelmia lakiin vetoavista syistä, vaikka kyseessä oleva ohjelma olisikin listattu EPG:ssä.


title: ITV3

text: Vuonna 2007 rugbyn maailmancupin aikana kanava lähetti rugbyotteluita, kun ITV1 ja ITV4 lähettivät samaan aikaan jalkapallo-otteluita.Vuodesta 2008, ITV3 on järjestänyt palkintogaalan nimeltä Crime Thriller Awards. Gaalassa palkitaan vuoden parhaat rikostrillerisarjat ja sitä on molempina vuosina edeltänyt 6-7 viikon rikosohjelmien kausi ITV3-kanavalla. Vuonna 2009 palkintogaala yhdistettiin Crime Writers' Associationin Daggers-gaalan kanssa.


title: Zeynep Sever

text: Zeynep Kübra Sever (s. 9. heinäkuuta 1989 Istanbul) on turkkilaissyntyinen missi ja lentopalloilija. Hän muutti 12-vuotiaana Belgiaan ja tuli kruunatuksi vuoden 2009 Miss Belgiaksi. Hän osallistui saman vuoden Miss Universum -kilpailuun sijoittuen viidentoista parhaan joukkoon. Hän osallistui lisäksi vuoden 2009 Miss Maailma -kilpailuun.


title: Zeynep Sever

text: Sever on pelannut lentopalloa Fenerbahçe Acıbademissa. Hän seurustelee Volkan Demirelin kanssa.


title: Franceville

text: Gabonin pitkäaikainen presidentti Omar Bongo haudattiin kotiseudulleen Francevilleen kesäkuussa 2009


title: Kati Parkkonen

text: Kati Parkkonen (o.s. Niemeläinen) on suomalainen toimittaja. Hänet on valittu SuomiTV:n uutisankkuriksi.


title: Kati Parkkonen

text: Parkkonen on aiemmin toiminut Rytmiradion ja Radio Keski-Suomen toimittajana 1990-luvulla, MTV3:n uutisankkurina ja Huomenta Suomi -ohjelman juontajana 2004–2005 sekä Ylen uutisankkurina ja Aamu-TV:n juontajana 2005–2006.


title: Kati Parkkonen

text: Parkkonen on ollut tuottamassa mm. ohjelmia Häntä pystyyn ja Kuorosota. Hän on toiminut myös Kukkaron herraksi -ohjelman juontajana.


title: NYC2123 – Dayender

text: NYC2123 – Dayender on "Chad" ja "Paco Allenin" Sony PlayStation Portable -kämmenpelikonsolille julkaisema mustavalkoinen cyberpunk-sarjakuva. Sarjakuvan neljä ensimmäistä osaa julkaistiin vuonna 2005 ja viimeiset kaksi vuonna 2006. Sarjakuva kertoo vuoden 2123 New Yorkista, joka ei ikinä kunnolla selvinnyt 70 vuotta aikaisemmin siihen iskeneestä tsunamista ja on erilaisten rikollisjoukkioiden hallitsema. Sarjakuvan päähenkilöt ovat rikollisia ja kuriireita jotka palkataan hankkimaan sukupuuttoon kuolleiksi luultuja tai kuolevia eliölajeja.


title: NYC2123 – Dayender

text: Sarjakuvaa levitetään Creative Commons Attribution-NonCommercial-ShareAlike -lisenssin alaisena ja se on saatavilla myös "lähdekoodina" vektorigrafiikkamuodossa. Sarjakuvan ensimmäisistä osista on tehty saksan-, unkarin-, espanjan- ja puolan kieliset fanikäännökset.


title: Kuopion Kelta-Mustat

text: Kelta-Mustat on kuopiolainen urheiluseura.


title: Kuopion Kelta-Mustat

text:
KeMu on pelannut pesäpallon SM-sarjassa kausina 1952 ja 1960.
Suomensarjan itälohkon seura on voittanut 1950, 1951, 1954, 1959 ja 1998. Pohjois-Savon maakuntasarjan seuran kakkosjoukkue voitti 1952. Uusimuotoisessa maakuntasarjassa KeMu on onnistunut voittamaan keskilohkon vuonna 1990.


title: Kuopion Kelta-Mustat

text: Naisten Suomen mestaruuden Kelta-Mustat voitti vuonna 1955.


title: Kuopion Kelta-Mustat

text: Kelta-Mustien yhdistäessä voimansa 1999 Siilinjärven Pesiksen kanssa, syntyi Puijon Pesis.


title: War Is the Answer

text: War Is the Answer on Five Finger Death Punchin toinen studioalbumi, joka julkaistiin syyskuussa 2009. Albumista on julkaistu myös Deluxe Edition CD/DVD, jossa on kaksi bonuskappaletta.


title: War Is the Answer

text: Albumi nousi Yhdysvalloissa Billboard 200 -listan sijalle 7. Suomessa se debytoi virallisen albumilistan sijalla 14.


title: OlutHuone

text: OlutHuone on HOK-Elannon oluthuoneiden ketju. Sen muodostaa seitsemäntoista pääasiassa pääkaupunkiseudulla sijaitsevaa ravintolaa, joissa tarjoillaan muun muassa erilaisia oluita. Ketjun ravintolat ovat Amsterdam, Angleterre, Hádanka, Hostina, Joutsen, Kaisla, Kitty's Public House, Kuikka, Milenka, Pošeidon, Rotterdam ja Sailor's sekä William K. -ravintolat Annankadulla, Kurvissa, Mannerheimintiellä, Sellossa ja Tennispalatsissa.


title: Tuula Salonen

text: Tuula Salonen, o.s. Tukia (3. elokuuta 1942 Hyvinkää) on entinen suomalainen pesäpalloilija.


title: Tuula Salonen

text: Tuula Salonen voitti Suomen mestaruuden 1960-62 ja 1967, 1971 ja 1973 (Työväen Maila-Pojat), Pelasi Itä-Länsi -otteluissa 7 kertaa polttajana. Salonen nimettiin Suomen parhaaksi naispesäpalloilijaksi 1961-63. Lyöjäkuningatar 1963. Paras etenijä 1962 ja -63.


title: Tuula Salonen

text: Koripalloa Salonen on pelannut viidessä maaottelussa. Naisten SM-hopeaa 1964, 1970-72 ja pronssia 1965.


title: Osmo Osva

text: Osmo Osva (s. 2. kesäkuuta 1923 Viipuri) on suomalainen kuvittaja, lavastaja ja salapoliisitarinoiden kirjoittaja.


title: Osmo Osva

text: Osva alkoi kirjoittaa kertomuksia lehtiin jo koulupoikana Viipurissa 1930-luvun lopulla. Sodan jälkeen Osva työskenteli lukemistolehdissä toimittajana ja kirjoitti myös omia kertomuksiaan lehtiin. Hän julkaisi myös muutamia salapoliisi- ja jännitysromaaneita


title: Osmo Osva

text: Osva toimi 1950-luvun alussa lavastajana useissa elokuvissa, tunnetuin näistä oli Erik Blombergin 1952 ohjaama Valkoinen peura. Myöhemmin Osva on toiminut kuvittajana, kansikuvien suunnitteljana ja pilapiirtäjänä.


title: After Eight

text: After Eight on Rowntree & Company Limitedin vuonna 1962 myyntiin tullut englantilainen minttutäytteinen suklaa. Yritys myytiin vuonna 1988 Nestlélle, ja siten myös After Eight on nykyisin Nestlén tuotemerkki. Suomessa After Eight tuli myyntiin vuonna 1988.


title: After Eight

text: Aikoinaan After Eightin kehittäminen ideasta valmiiksi tuotteeksi tuotti tekijöilleen paljon vaikeuksia, sillä kukaan ei ollut aiemmin valmistanut samankaltaista tuotetta, jossa paperinohut suklaakuorrute peittää täytteen. Erityisenä haasteena oli saada suklaakuorrutteesta tarpeeksi ohut. Ennen tuotantoa testattiin lukuisia erilaisia minttu- ja suklaaseoksia sekä suunniteltiin erilaisia tuotantolinjoja. Ensimmäiset tuotetut After Eightit valmistettiinkin käsityönä ennen kuin tekniset haasteet oli saatu ratkaistua. Tuotteen nimi viittaa siihen, että suklaalla herkuteltaisiin illallisen eli kello kahdeksan jälkeen..


title: After Eight

text: Nykyisen markkinoilla olevan After Eightin voimakas minttutäyte valmistetaan tarkoin valitusta kahden eri piparminttuöljylajin seoksesta. Täytteen peittävä paperinohut, After Eightille tunnusomainen aaltoileva suklaakuori saadaan aikaiseksi puhaltamalla erityisellä puhalluskoneella sulaan suklaaseen kastetun makeisen päältä ylimääräinen suklaa pois.


title: After Eight

text: Alkuperäisen After Eight Thin Mints -suklaan lisäksi on valmistettu useita muitakin After Eight -tuotteita, mm. After Eight Straws, After Eight Irish Cream ja After Eight Dark.


title: Bacardi Superior

text: Bacardi Superior on Bacardin valmistama vaalea rommi. Siinä on alkoholia Yhdysvalloissa 40 ja Euroopassa 37,5 tilavuusprosenttia.


title: Bacardi Superior

text: Bacardi Superioria voidaan käyttää useiden drinkkien, kuten Cuba Libren tai Piña Coladan, osana.


title: Marjatta Heino

text: Meeri Marjatta Heino (o.s. Lepistö) (24. kesäkuuta 1942 Helsinki) on suomalainen pesäpalloilija.


title: Marjatta Heino

text: Heino on voittanut Suomen mestaruuden 1960–1962, 1969, 1971, 1973, hopeaa 1972 ja pronssia 1970, naisten lyöjäkuninkuuden 1962 ja osallistunut kahteen Itä–Länsi-otteluun.


title: Veikko Latvala

text: Veikko Johannes Latvala (s. 28. helmikuuta 1933 Vimpeli) on entinen suomalainen pesäpalloilija.


title: Veikko Latvala

text: Vuoden 1963 lyöjäkuningas kuului kymmenkunta vuotta Vimpelin Vedon SM-sarjamiehistöön. Latvala voitti SM-kultaa 1960, 1965, hopeaa 1959, 1961, 1962 ja pronssia 1958, 1963.


title: Havana Club

text: Havana Club on Kuuban Santa Cruz del Nortessa valmistettava rommimerkki. Rommintuotannon Havana Club -tuotemerkillä aloitti José Arechabala vuonna 1878. Kuuban vuoden 1959 vallankumouksen jälkeen tislaamo ja yritys kansallistettiin.


title: Havana Club

text: Vuodesta 1994 Havana Clubia on tuottanut Havana Club International, Kuuban valtion ja Pernod Ricardin puoliksi omistama yhteisyritys.


title: Havana Club

text: Suomessa Alko myy kahta erilaista Havana Club -rommia: kolmevuotiaista rommitisleistä kypsytetty vaalea "Havana Club Añejo 3 Años" ja vähintään seitsenvuotiaista rommitisleistä kypsytetty tumma "Havana Club Añejo 7 Años". Molempien alkoholipitoisuus on 40 tilavuusprosenttia.


title: Harapainen

text: Harapainen on Lappeenrannan kaupunginosa ja tilastoalue. Se sijaitsee kaupungin keskustan etelälaidalla Karjalan radan ja valtatie 6:n välissä.


title: Harapainen

text: Harapainen alkoi kehittyä asuinalueeksi toisen maailmansodan jälkeen, mihin asti se oli maaseutua. Se on tunnettu myös nimellä Invalidikylä alueelle sijoittuneiden sotainvalidien vuoksi. Harapaisen ensimmäinen asemakaava vahvistettiin 21. syyskuuta 1962. Pientalojen lisäksi Harapaisessa on muutamia 1990- ja 2000-luvuilla valmistuneita kerrostaloja. Harapaisen tilastoalueella on 1 091 asukasta.


title: Harapainen

text: Harapaisessa sijaitsevat muun muassa Harapaisen pallokenttä, kauppakeskus Myllykeskus ja Harapaisen teollisuusalue. Vuosina 1949–1969 Harapaisessa oli ravirata, jossa kilpailtiin vuoden 1955 kuninkuusravit. Nykyinen Lappeenrannan ravirata sijaitsee Lavolassa.


title: Harapainen

text: Kaupunginosaa rajaavat Karjalan rata pohjoisessa, Lietokatu idässä, valtatie 6 etelässä ja Vanha Viipurintie lännessä. Harapaisen naapurikaupunginosia ovat Alakylä, Parkkarila, Tirilä, Hyrymäki ja Reijola.


title: Matti Pippola

text: Matti Olavi Pippola (s. 11. maaliskuuta 1937 Kontiolahti) on suomalainen pesäpalloilija. Hän on työskennellyt muun muassa laboranttina ja maanmittaajana. Hän asuu Joensuussa.


title: Matti Pippola

text: Matti ”Manne” Pippola pelasi vuosina 1956–1962 Höytiäisen Urheilijoiden suomensarjajoukkueessa, siirtyi sitten Imatran Pallo-Veikkoihin, jonka SM-sarjamiehistöön kuului 1963–1964. Vuonna 1963 Pippola valittiin kauden parhaaksi lukkariksi ja 1964 Eino Kaakkolahden jälkeen toiseksi parhaaksi. Vuosina 1967–1972 Pippola ”jäähdytteli” joensuulaisen Karjalan Mailan suomensarjajoukkueessa. Sanomalehti Karjalaisen mukaan häntä ”voidaan pitää kaikkien aikojen parhaana joensuulaislähtöisenä pesäpalloilijana”.


title: Yhdysvaltain länsirannikko

text: Yhdysvaltain länsirannikko () on nimitys, jota käytetään Yhdysvaltojen läntisimmistä osavaltioista Tyynenmeren rannikolla. Termillä viitataan useimmiten Kalifornian, Oregonin ja Washingtonin osavaltioihin, mutta myös Alaska ja Havaiji voidaan lukea länsirannikkoon. Yhdysvaltain väestönlaskennassa länsirannikoksi luetaan nämä kaikki viisi osavaltiota.


title: Yhdysvaltain länsirannikko

text: Vuonna 2008 länsirannikolla asui 49 miljoonaa ihmistä. Ilman Havaijia ja Alaskaa luku on 47 miljoonaa.


title: Shaku (sauva)

text: Shaku () on japanilainen nimi litteälle rituaalisauvalle tai valtikalle, joka on alun perin kotoisin Kiinasta. Shaku valmistetaan yleensä japaninmarjakuusesta, orjanlaakerista, kirsikasta, sakakipuusta tai sugista. Shaku esiintyi usein shōgunien tai aatelisten muotokuvissa, mutta nykyään sitä käyttävät pääasiassa šintolaiset papit ("kannushi").


title: Shaku (sauva)

text: Shakun käyttö rituaalisauvana alkoi Kiinassa, jossa sitä kutsutaan mandariiniksi nimellä "hù" ja kirjoitetaan samalla kirjoitusmerkillä. Shakua tarkoittavan kirjoitusmerkin oikea lukutapa on "kotsu", mutta koska myös luuta tarkoittava merkki () voidaan lukea samalla tavalla, lukutapaa vältetään sen aiheuttamien mielleyhtymien vuoksi. Merkin epätavallinen lukutapa vaikuttaa olevan peräisin siitä, että sauva on noin yhden "shakun" pituinen (vanha mittayksikkö, jonka pituus on 30,3 senttimetriä).


title: Shaku (sauva)

text: "Shaku" tai "teita" () on noin 35 senttimetrin pituinen sauva tai valtikka, jota pidetään pystyasennossa oikeassa kädessä. Se kuului perinteisesti aatelisen muodolliseen asuun ("sokutai", katso kuva). Nykyään sitä käyttävät kuitenkin pääasiassa šintolaiset papit uskonnollisten seremonioiden aikana, ei ainoastaan sokutain vaan myös muiden muodollisten vaatteiden kanssa, kuten "jōe", "kariginu" () ja "ikan" (). Keisarin shaku on enemmän tai vähemmän suorakulmiomainen molemmista päistä, kun taas vasallin shaku on yläpäästä pyöreä ja alhaalta kulmikas. Molemmat kapenevat alaspäin. Tammea pidetään parhaana puuna, ja sitä seuraavat orjanlaakeri, kirsikka, sakaki ja sugi eli japaninsetri.


title: Shaku (sauva)

text: Shakun takaosaan oli alun perin tarkoitus kiinnittää paperisuikale, johon oli kirjoitettu ohjeita ja muistiinpanoja seremoniaa tai tapahtumaa varten. Myöhemmin se kehittyi kuitenkin puhtaasti seremonialliseksi välineeksi, jonka tarkoitus oli lisätä rituaaleihin arvokkuutta. Vuonna 701 käyttöön otetun Taihō-lakikokoelman mukaan viidennen tai ylemmän tason aatelisten tuli käyttää norsunluista shakua, kun taas alemmat aateliset saivat tyytyä tammeen, marjakuuseen, orjanlaakeriin, kirsikkaan, sakakiin, sugiin tai muihin puihin. Norsunluuta oli kuitenkin liian vaikea saada, joten lakia muutettiin. Vuonna 927 kirjoitetun laki- ja säädöskokoelman "Engishikin" mukaan kaikki saivat käyttää viimeistelemättömästä puusta valmistettua shakua, paitsi silloin, kun he olivat pukeutuneet erityisiin seremoniallisiin vaatteisiin ().


title: Elateriformia

text: Elateriformia on kovakuoriaisten ("Coleoptera") "Polyphaga"-alalahkon osalahko.


title: Elli Aaltonen

text: Elli Sinikka Aaltonen (o.s. "Leskinen", s. 28. joulukuuta 1953 Sääminki) on suomalainen yhteiskuntatieteiden tohtori ja Kelan pääjohtaja vuoden 2017 alusta lähtien.


title: Elli Aaltonen

text: Aaltonen kirjoitti ylioppilaaksi Savonlinnan tyttölyseosta vuonna 1973. Hän valmistui humanististen tieteiden kandidaatiksi vuonna 1986 ja filosofian kandidaatiksi vuonna 1988. Hän väitteli yhteiskuntatieteiden tohtoriksi vuonna 1999 Joensuun yliopistosta. Vuodesta 2005 Aaltonen on ollut Kuopion yliopiston (vuodesta 2010 Itä-Suomen yliopiston) dosentti. Hän oli myös Itä-Suomen yliopiston hallituksen jäsen vuosina 2009–2013.


title: Elli Aaltonen

text: Vuosina 1976–1979 Aaltonen oli Kotikallion vanhainkodin johtaja Punkaharjulla ja vuosina 1982–1985 Savonlinnan kaupungin sosiaalisihteeri. Vuosina 1985–1993 hän oli Nurmeksen kaupungin sosiaalijohtaja ja vuosina 1993–1994 sosiaali- ja terveysministeriön selvityshenkilö sekä vuosina 1995–1998 EU-asiantuntija ja projektipäällikkö. Vuosina 1995–2005 Aaltonen oli Itä-Suomen lääninhallituksen sosiaalineuvos ja vuosina 2005–2009 sosiaali- ja terveysneuvos.


title: Elli Aaltonen

text: Vuosina 2007–2009 Aaltonen oli sosiaaliturvan kokonaisuudistusta valmistelleen Sata-komitean jäsen ja toimi vuosina 2008–2009 Sosiaali- ja terveydenhuollon tuotevalvontakeskuksen ja Terveydenhuollon oikeusturvakeskuksen yhdistämisprojektin erityisasiantuntijana. Vuonna 2009 Aaltonen johti Itä-Suomen aluehallintovirastoa valmistelevaa työryhmää. Hän on ollut vuodesta 2008 Kansaneläkelaitoksen hallituksen jäsen. Aaltonen istui kahdeksan vuotta Kelan hallituksessa keskustan mandaatilla. Vuosina 2008–2013 Aaltonen oli Kelan hallituksen varapuheenjohtaja. Vuodesta 2013 hän on ollut Vanhustyön keskusliiton hallituksen puheenjohtaja. Keväällä 2015 Aaltonen oli mukana Sipilän hallituksen hyvinvointityöryhmässä, joka käsitteli hyvinvointipalveluja ja sosiaaliturvaa.


title: Elli Aaltonen

text: Aaltonen nimitettiin Itä-Suomen aluehallintoviraston ylijohtajaksi vuoden 2010 alusta lähtien. Hänet valittiin jatkokaudelle vuonna 2014.


title: Elli Aaltonen

text: Itä-Suomen aluehallintoviraston ylijohtajana toimiessaan Aaltonen haki Kelan pääjohtajan virkaa. Kelan valtuustossa Aaltosen puolelle asettuivat keskustan, Sdp:n ja vihreiden edustajat. Valtuutettujen äänet jakautuivat tasan 6–6 Aaltoselle ja Outi Antilalle, joka oli sosiaali- ja terveysministeriön osastopäällikkö. Aaltosesta tuli Kelan pääjohtaja arvan avulla. Antilaa kannattivat kokoomus ja perussuomalaiset.


title: Elli Aaltonen

text: Kelan pääjohtajana oli ollut keskustan tai maalaisliiton edustaja yhtäjaksoisesti 62 vuoden ajan. Elli Aaltosella ei ole keskustan jäsenkirjaa, mutta hän pitää itseään "alkiolaisena keskustalaisena".


title: Elli Aaltonen

text: Aaltonen valittiin Kelan pääjohtajaksi lokakuussa 2016. Hän seuraa virassa Liisa Hyssälää, joka jäi eläkkeelle vuoden 2016 lopussa.


title: Elli Aaltonen

text: Elli Aaltosen johtajakaudella toimeentulotuki siirtyi Kelan vastuulle. Tämän seurauksena tukien maksu kärsi kohtuuttomista viivästyksistä, ihmiset jäivät vaille lääkkeitä ja ruokaa. Kelan johto ei ollut osannut arvioida muutoksen seurauksia ja oli budjetoinut liian vähän henkilökuntaa. Aaltonen sai voimakasta kritiikkiä osakseen ja hän joutui pyytämään epäonnistumistaan anteeksi Kelan asiakkailta. Aaltonen itse syytti Kelan epäonnistumisesta edellistä johtajaa, Liisa Hyssälää. Eduskunnan oikeusasiamies antoi toiminnasta huomautuksen Aaltosen johtamalle Kelalle, joka oli toiminut lainvastaisesti ja viivästyttänyt tukien käsittelyä.


title: Elli Aaltonen

text: Vaikka Kela sai oikeusasiamiehen huomautuksen, se on jatkanut lainvastaisten käytäntöjen toteuttamista Aaltosen johtaessa laitosta. Esimerkkinä voidaan mainita Kelan käytäntö, jossa asiakkailta karsitaan lääkkeitä, jotka Kelan asiantuntijaryhmä arvioi tarpeettomaksi (esim. ADHD-lääkitys, unilääkkeet ja rauhoittavat).


title: Elli Aaltonen

text: Verotietojen mukaan vuonna 2016 Elli Aaltosen verotettavat tulot olivat 147 001 €, joista pääomatuloja oli 10 991 € ja ansiotuloja 136 010 €. Hänen veroprosenttinsa oli 44,9.


title: Elli Aaltonen

text: Aaltosen noustua Kelan pääjohtajaksi vuonna 2017 hänen verotettavat tulonsa olivat yhteensä 207 423 €, josta pääomatuloja oli 14 341 € ja ansiotuloja 193 082 €. Hänen veroprosenttinsa oli 45,1.


title: Staphyliniformia

text: Staphyliniformia on kovakuoriaisten ("Coleoptera") "Polyphaga"-alalahkon osalahko.


title: West Coast

text: West Coast voi tarkoittaa ainakin seuraavia asioita:


title: Underfist: Halloween Bash

text: Underfist: Halloween Bash on vuonna 2008 ensi-iltansa saanut yhdysvaltalainen animaatiotelevisioelokuva, joka perustuu televisiosarjaan The Grim Adventures of Billy & Mandy. Elokuvan ohjasi Shaun Cashman ja käsikirjoitti Maxwell Atoms. Pääosassa ääninäyttelivät sarjassakin mukana olleet Diedrich Bader, Vanessa Marshall, Maxwell Atoms, C. H. Greenblatt ja Armin Shimerman.


title: Underfist: Halloween Bash

text: Elokuva palkittiin Primetime Emmylla vuonna 2009 parhaasta henkilökohtaisesta saavutuksesta animaatiossa. Palkinnon saavutti Andy Suriano hahmojen suunnittelusta.


title: Underfist: Halloween Bash

text:
Halloween yönä Billy, Mandy, Grim ja Irwin ovat tekemässä karkki vai kepponen kiertelyä ovelta ovelle. Billy, Mandy ja Grim päättävät kuitenkin lähteä kotiin saatuaan vain pennejä Draculan luota. Irwin sen sijaan huomaa että hänen elämänsä on menossa hukkaan ilman mitään elämää jännittäviä hetkiä. Yhtäkkiä Mindy houkuttelee Irwiniä avaamaan tietämättään alamaailman portaalin painamalla erään pelottavan näköisen talon ovikelloa. Painettuaan vihreän näköistä timanttia talo räjähtää ja esiin paljastuu portaali, josta vaahtokarkkipupun Bun-Bunin johdolla ilkeä suklaapatukka-armeija hyökkää ihmisten kimppuun. Taistelun aikana mukaan liittyy hirviöitä metsästävä Hoss Delgado, kenraali Skarr, sekä autuaan tietämättömiä koko tilanteesta hämähäkki Jeff ja Fred Fredburger. Irwin huomaa samalla Bun-Bunin siepanneen Mindyn alamaailmaan ja pyytää apua Hossilta. Kaksikko matkaa alamaailmaan, jossa Mindy paljastuu olevan noita. Myöhemmin Bun-Bun kertoo muuttaneensa tytön noidaksi suunnitelmaansa varten. Hoss joutuu kuitenkin matkan varrella kiinni otetuksi ja Irwin puolestaan on peloissaan koko tapahtumasta, kunnes hän päästä sisäisen Draculansa esille. Samalla paikalle ilmestyy hämähäkki Jeff, Skarr, sekä Fred Fredburger, joka on luonut ryhmän nimeltä Underfist. Yhdessä viisikko päättää pysäyttää lopullisesti Bun-Bunin valloitusyrityksen.
Sarjan luonut Maxwell Atoms aloitti elokuvan tuotannon hieman sen jälkeen, kun itse sarja sai päätöksensä. Elokuva oli saatu valmiiksi kuudessa kuukaudessa, mutta sen esitys viivästyi koska kyseessä oli Halloween aiheinen tarina. Lisäksi Atomsin piti käyttää elokuvan tuotannossa freelancereita, koska elokuvan tuottanut Cartoon Network ei palkannut vakituista ryhmää, joka työskenteli aikaisemmin sarjan parissa.


title: Underfist: Halloween Bash

text: Sarjan päähahmojen suhteen Atoms halusi tuoda enemmän esille hahmoja, jotka jäivät sarjan aikana enemmän taka-alalle tai esiintyivät sarjassa vain muutaman jakson verran.


title: William A. Horning

text: William Allen Horning (9. marraskuuta 1904 Missouri – 2. maaliskuuta 1959 Los Angeles) oli yhdysvaltalainen elokuvalavastaja. Horning on ainoa henkilö, joka on kuolemansa jälkeen voittanut Oscar-palkinnon kahdesti ja perättäisissä gaaloissa (1959 ja 1960).


title: William A. Horning

text: Horning kuoli syöpään "Ben-Hurin" kuvausten aikana ja voitti postuumisti parhaan lavastuksen Oscar-palkinnon "Gigi"-elokuvasta vuoden 1959 Oscar-gaalassa. Hän voitti myös vuoden 1960 Oscar-gaalassa "Ben-Hur"-elokuvan lavastuksesta. Tuottaja Sam Zimbalist voitti samoin postuumisti samasta elokuvasta parhaan elokuvan Oscar-palkinnon.


title: William A. Horning

text: Horning oli naimisissa Esther Montgomeryn kanssa kuolemaansa asti.


title: Kicke Paananen

text: Kicke Paananen oik. Keijo Ilmari Paananen on suomalainen laulaja, säveltäjä ja sanoittaja.


title: Peräst’troikaa Orchestra

text: Peräst’troikaa Orchestra on suomalainen orkesteri, joka on tehnyt yhden pitkäsoiton Lebaron-levymerkille.


title: Hollolan Viihdekuoro

text: Hollolan Viihdekuoro on vuonna 1988 perustettu suomalainen kuoro, joka on tehnyt yhden pitkäsoiton Fazer Finnlevy -levymerkille. Kuoroa johtaa Mikko Kalliomaa


title: Timo Rainio

text: Timo Olavi Rainio on suomalainen muusikko, joka on tehnyt viisi pitkäsoittoa: "Vaapula vissun", "Kristallipallo", "Tässä valossa", "Joku kuuntelee" ja "Kaipaavat koirat".. Timo Rainio lopetti ammattimaisen keikkailun vuonna 2008 tehtyään 2650 keikkaa ja hän työskentelee nykyään keittiömestarina.


title: Timo Rainio

text: Timo Rainio esiintyi yhdessä Neon 2-yhtyeestä tutun veljensä Jussi Rainion ja Timo "Tex" Turpeisen kanssa Rainio Bros -yhtyeessä.


title: Pesäpallon miesten Mestaruussarjan kausi 1962

text: Pesäpallon SM-sarja 1962. Ilmajoen Kisailijat voitti toisen peräkkäisen mestaruutensa. Vimpelin Veto jäi vain pisteen päähän. Mestaruus ratkesi viimeistä edellisellä kierroksella, kun Vimpeli menetti Haminassa pisteen ja Ilmajoki voitti niukasti Lahden. Viimeisessä merkityksettömässä ottelussa Ilmajoella oli jo varaa kauden ensimmäiseen ja ainoaan tappioonsa.


text: Säilymiskamppailu jatkui totuttuun tapaan kireänä aina sarjan päätökseen saakka, itse asiassa hieman pidempäänkin ja viimeinen sarjasta lähtijä piti selvittää uusintaottelun kautta.


text: Neljä viimeistä joukkuetta putosi sarjasta. Uusinta säilymisestä: Puurtilan Kisa-Pojat - Nurmon Jymy 6-3 Hesperiassa 30. syyskuuta.


text: Ilmajoen joukkue: Pertti Silén, Aatto Koivu, Simo Salminen, Pentti Yli-Torala, Timo Olli, Jussi Kiikeri, Mikko Kivistö, Lasse Lintala, Pentti Kivimäki, Tapani Oksanen, Heikki Röyskö.


text: Naisten mestaruuden voitti Työväen Mailapojat


title: Nađa Higl

text: Nađa Higl (, s. 2. tammikuuta 1987 Pančevo, Jugoslavia) on serbialainen uimari.


title: Nađa Higl

text: Higl sai Belgradin universiadeissa 2009 hopeaa 100 ja 200 metrin rintauinnissa. Saman vuoden Rooman MM-kilpailuissa hän voitti 200 metrin rintauinnin maailmanmestaruuden euroopanennätysajalla 2.21,62. Vielä vuotta aiemmin Pekingin olympialaisissa hän oli ollut samassa lajissa vasta 33:s. Joulukuussa 2009 hän sai Istanbulin lyhyen radan EM-kilpailuissa hopeaa 200 metrin rintauinnissa ajalla 2.17,52. Shanghain MM-kilpailuissa 2011 hän oli samassa lajissa kuudes.


title: Eric Orbom

text: Eric Orbom (6. heinäkuuta 1915 – 23. toukokuuta 1959 Los Angeles) oli yhdysvaltalainen elokuvalavastaja.


title: Eric Orbom

text: Orbom ura käynnistyi elokuvassa "Abbott ja Costello muukalaislegioonassa" vuonna 1950 ja hän ehti toimia lavastajana lähes 40 elokuvassa kymmenen vuoden ajan. Hänen viimeiseksi elokuvakseen jäi vuonna 1960 valmistunut "Spartacus", josta hän voitti postuumisti parhaan lavastuksen Oscar-palkinnon vuoden 1961 gaalassa.


title: Short SC.7 Skyvan

text: Short SC.7 Skyvan on ylätasoinen kaksimoottorinen kaksoissivuperäsimellä varustettu lentokone, jota valmistettiin vuosina 1963-1986. Koneen runko on laatikkomainen ja siinä on suuri takaovi. Konetta käytetään pääasiassa lyhyisiin rahtilentoihin ja laskuvarjohyppäämiseen.


title: Short SC.7 Skyvan

text: Teknillisellä korkeakoululla on käytössään tutkimuskäyttöön modifioitu Skyvan.


title: Raahen vaakuna

text: Raahen vaakuna on Raahen kaupungin tunnus, joka perustuu kaupungin sinettiin 1600–luvulta. Sen aihe puolestaan on osa kaupungin perustajan Pietari Brahen vaakunasta. Aaltokoro ja kummeli viittaavat satamaan.


title: Raahen vaakuna

text: Vaakunan selitys kuuluu ”punaisessa kentässä alaisen aaltokoroisen hopeatyviön, josta nousee kultainen kummeli (merimerkki), yläpuolella ryntäävän hevosen selässä istuva haarniskoitu ratsumies, jolla oikeassa kädessään viirillä varustettu peitsi; kaikki muu hopeaa paitsi kypärän silmikko sekä viiri, suitset, satulaloimi ja kannukset kultaa”. Vaakunan on piirtänyt aiemman vaakunan pohjalta uudelleen Olof Eriksson, ja Raahen kaupunginvaltuusto hyväksyi sen 24. huhtikuuta 1963. Sisäasiainministeriö vahvisti vaakunan käyttöön 24. syyskuuta samana vuonna.


title: Jorma Käkelä

text: Jorma Käkelä on laulaja ja Swe-Finn Records -yhtiön perustaja. Käkelä muutti Ruotsiin, jossa hänet tunnetaan nimellä Jorma Jormedal.


title: Rodriguez

text: Rodriguez tai Rodríguez on espanjankielinen sukunimi, joka on muun muassa seuraavilla henkilöillä:


title: Tähtijengi – Get Crazy USA!

text: Tähtijengi – Get Crazy Usa! () on vuonna 1983 ensi-iltansa saanut elokuva, jonka ohjasi Allan Arkush. Elokuvan pääosia näyttelevät Malcolm McDowell, Allen Garfield, Daniel Stern, Gail Edwards ja Ed Begley Jr.


title: Tähtijengi – Get Crazy USA!

text: On 31. joulukuuta 1982 ja Saturn-teatteri valmistautuu uudenvuodenaaton konserttiin, jota ohjaa itse omistaja, Max Wolfe (Allen Garfield). Wolfe on johtanut Saturnia jo vuodesta 1968, joten hänen uskotaan osaavan asiansa. Maxia avustavat näyttämöavustajat Neil Allen (Daniel Stern) ja Willy Loman (Gail Edwards).


title: Tähtijengi – Get Crazy USA!

text: Max Wolfella on teatterille kolmenkymmenen vuoden vuokrasopimus. Konserttijohtaja Colin Beverly (Ed Begley Jr.) tarjoutuu maksamaan Maxin pois vuokrasta ja vaikka tarjous tuntuu hyväsydämiseltä, Max kieltäytyy. Ulkopuolella Maxin teennäinen veljenpoika Sammy (Miles Chapin) kertoo Beverlylle olevansa teatterin perijä, ja Beverly ehdottaa Sammylle samaa kuin Maxille – mutta vain, jos Sammy saa Maxin allekirjoituksen Beverlyn papereihin ennen keskiyötä.


title: Tähtijengi – Get Crazy USA!

text: King Blues -niminen mies avaa illan kahdella ”omalla” hittikappaleellaan, ”The Blues Had a Baby and They Named it Rock and Roll” ja ”Hoochie Coochie Man”. Seuraavaksi The Nada Band esiittää yleisölle kappaleen ”I’m Not Going to Take It No More”.


title: Tähtijengi – Get Crazy USA!

text: Esitysten aikana Sammy yrittää löytää tapoja, joilla sabotoida teatteria, kuten sytyttämällä tulipalon kellariin. Colin Beverlyn apurit, Mark ja Marv, antavat Sammylle pommin, jonka poika asettaa rakettialukseen, jonka kyydissä Max aikoo ajaa keskiyön loppuhuipennuksessa.


title: Tähtijengi – Get Crazy USA!

text: Willy kuulee Markin ja Marvin puhuvan pommista, ja tulee heidän kaappaamakseen ja lukitsemakseen Colin Beverlyn limusiinin tavaratilaan. Willy onnistuu pakenemaan, ja juoksee takaisin teatterille. Vain hieman ennen keskiyötä Willy ehtii teatterille ja kertoo pommista Neilille. Sekuntien tikittäessä eteenpäin pommia heitetään henkilöltä henkilölle; ihmiset yrittävät saada sen ulos teatterista. Lopulta pommi päätyy Colin Beverlyn limusiiniin. Viimeiset sekunnit kuluvat, ja pommi räjähtää. Kaikki huutavat yhteen ääneen: ”Hyvää uuttavuotta!”


title: Tähtijengi – Get Crazy USA!

text:
Max päästää Neilin teatterin johtoon ja kertoo aikomuksistaan ryhtyä eläkkeelle. Neil pyytää Willyä jakamaan teatterin johdon kanssaan. Lopputekstit pyörivät ruudulla samalla, kun kuuluu viimeinen ääni: ”Kiitos muistoista koko Fillmore East 1968–71:n henkilökunnalle.”
"Tähtijengin" lehdistönäytös järjestettiin 5. elokuuta 1983. Yksi kilteimmistä arvostelijoista oli Janet Maslin "The New York Timesista". Maslin kutsui sitä hyvin luonnollistetuksi. Lippumyymälöiden vastaanotto oli myös laimea, ja elokuvaa esitettiin hyvin lyhytaikaisesti.


title: Tähtijengi – Get Crazy USA!

text: Vaikka "Tähtijengi" jääkin kauas Allan Arkushin aiemman elokuvan, "Rock ’n’ Roll High Schoolin", taakse, se on nykyään fanien kulttisuosikki rock’n’roll-elokuvien joukossa; joidenkin kriitikoiden mielestä elokuva on ”genren parhaimmistoa”.


title: Ilpo Rossi

text: Ilpo Aulis Rossi on suomalainen laulaja, säveltäjä ja sanoittaja, jonka levytysura alkoi kevyellä musiikilla vuonna 1974 erilaisilla kokoelmalevyillä, mutta täyspitkissä levyissä tyyli oli muuttunut gospelmusiikkiin.


title: Leonid Žabotynskyi

text: Leonid Ivanovytš Žabotynskyi (, , 28. tammikuuta 1938 Uspenka, Sumy, Ukrainan SNT, Neuvostoliitto – 14. tammikuuta 2016 Zaporižžja) oli ukrainalainen, Neuvostoliittoa edustanut painonnostaja ja olympiavoittaja.


title: Leonid Žabotynskyi

text: Žabotynskyi voitti raskaassa sarjassa (yli 90 kg) olympiakultaa sekä Tokiossa 1964 että Méxicossa 1968. Molemmilla kerroilla hänen yhteistuloksensa oli 572,5 kg. Tokiossa hän punnersi 187,5 kg, tempasi 167,5 kg ja työnsi 217,5 kg. Méxicossa hänen sarjansa oli 200 kg, 170 kg ja 202,5 kg.


title: Leonid Žabotynskyi

text: Žabotynskyi voitti MM-kilpailujen raskaassa sarjassa kultaa vuosina 1965 ja 1966 sekä saavutti pronssia vuonna 1963. Hän voitti EM-kultaa raskaassa sarjassa vuosina 1966 ja 1968 sekä saavutti hopeaa vuonna 1963.


title: Leonid Žabotynskyi

text: Žabotynskyi teki 19 maailmanennätystä: 16 työnnössä, kaksi yhteistuloksissa sekä yhden punnerruksessa.


title: Planeetta 51

text: Planeetta 51 on Jorge Blancon ohjaama ja Joe Stillmanin kirjoittama animaatioelokuva. "Planeetta 51" sai maailmanensi-iltansa 20. marraskuuta 2009. Alun perin nimeksi aiottiin "Planet One" (”Planeetta Yksi”), mutta nimi muutettiin muotoon "Planeetta 51". Se on kallein Espanjassa tuotettu elokuva.


title: Planeetta 51

text: Planeetta 51 alkaa siitä, kun Lem ja hänen kaverinsa ovat elokuvateatterissa. Kylässä on täydellinen rauha ja kaikki on toistaiseksi hyvin. Lem on ihastunut Neeraan ja on töissä observatoriossa. Yhtäkkiä Outo muukalainen laskeutuu Planeetalle. Hän paljastuu Kapteeni Charles Bakeriksi, eli hän on ihminen. Hän tuo mukanaan robottikoiran, jonka päässä on kamera. Charles aikoo palata kotiin. Hänen aluksensa on vallattu ja häntä pelätään kaupungissa. Onneksi Lem suostuu auttamaan häntä. Samalla kun Lem auttaa Charlesia, hän yrittää hurmata Neeraa. Ensimmäisellä kerralla hän ei onnistu, mutta kolmannella kerralla Neera jo myöntyy. Planeetan armeijan kenraali aikoo tuhota Charlesin, sillä hän haluaa muukalaisista eroon. Lem, Neera, Skiff ja Neeran pikkuveli Eckle auttavat Charlesin pois. Ennen kuin maanalainen käytävästö räjähtää, Charles pelastaa kenraalin, ja he lentävät kohti avaruutta pakoon räjähdystä.


title: Juri Vlasov

text: Juri Petrovitš Vlasov (, s. 5. joulukuuta 1935 Makijivka, Donetsk, Ukrainan SNT, Neuvostoliitto) on venäläinen runoilija ja poliitikko. Nuorempana hän voitti Neuvostoliittoa edustaen olympiakultaa painonnostossa.


title: Juri Vlasov

text: Vlasov voitti raskaassa sarjassa (yli 90 kg) olympiakultaa Roomassa 1960 yhteistuloksella 537,5 kg, joka oli uusi maailmanennätys. Hänen tuloksensa punnerruksessa oli 180 kg, tempauksessa 155 kg ja työnnössä 202,5 kg. Tokion 1964 olympialaisissa hän saavutti hopeaa tuloksella 570 kg häviten Leonid Žabotinskille 2,5 kilon erolla. Vlasov oli paras punnerruksessa tuloksellaan 197,5 kg mutta tempauksellaan 162,5 kg ja työnnöllään 210 kg hän hävisi maanmiehelleen.


title: Juri Vlasov

text: Vlasov voitti MM-kilpailujen raskaassa sarjassa kultaa vuosina 1959, 1961, 1962 ja 1963. Hän voitti EM-kultaa raskaassa sarjassa vuosina 1959–1964.


title: Juri Vlasov

text: Urheilu-uransa jälkeen Vlasovista tuli tunnettu runoilija. Hän siirtyi myös politiikkaan ja tuli valituksi Duuman jäseneksi vuonna 1993. Hän pyrki Venäjän presidentiksi vuonna 1996, mutta jäi kymmenestä ehdokkaasta toiseksi viimeiseksi ja jätti politiikan.


title: Hawash!

text: Hawash! on suomalaismuusikko Jaakko Löytyn studioalbumi vuodelta 1984. Albumi on Löytyn ensimmäinen, jolla on vaikutteita afrikkalaisesta musiikista.


title: Hawash!

text: Levyn nimikappale on etiopialaisen oromo-muusikon Ali Mohammed Birran inspiroima. Löytty oli tavannut tämän Etiopiasafarin aikana vuonna 1976 addisabebalaisessa yökerhossa. Löytty oli ostanut tältä LP-levyn, jolla oli laulu Hawash-virrasta, joka inspiroi Jaakko Löytyn samannimisen kappaleen, tämän albumin nimikappaleen.


title: Omakuva – Olennaiset laulut

text: Omakuva – Olennaiset laulut on suomalaismuusikko Jaakko Löytyn toistaiseksi kattavin kokoelma-albumi. Se julkaistiin vuonna 1998. Levyn kansilehdessä on tarinaa Löytyn urasta ja kokoelman kappaleista Löytyn itsensä kertomana.


title: Alex Stone Group

text: Alex Stone Group oli laitilalainen rockyhtye, joka teki yhden yhden pitkäsoiton ja singlen Poko-levymerkille vuonna 1991.


title: Kari Rueslåtten

text: Kari Rueslåtten (s. 3. lokakuuta 1973) on norjalainen soololaulaja. Ennen soolouraansa hän tuli tunnetuksi yhtyeistä The 3rd And The Mortal ja Storm.


title: Kari Rueslåtten

text: Sooloalbumit


title: TUL:n pesäpallomestaruus 1959

text: TUL:n pesäpallomestaruuden 1959 voitti Loimaan Leisku menetettyään vain yhden pisteen.


title: TUL:n pesäpallomestaruus 1959

text: Vilpas ja Toive putosivat sarjasta.


title: TUL:n pesäpallomestaruus 1960

text: TUL:n pesäpallomestaruuden 1960 voitti Jyväskylän Veikot, joka oli ollut pari vuotta poissa sarjasta. Mestaruus tuli puhtaalla pelillä.


title: TUL:n pesäpallomestaruus 1960

text: Apollo ja Voima putosivat sarjasta.


title: TUL:n pesäpallomestaruus 1961

text: TUL:n pesäpallomestaruuden 1961 voitti Keljon Viesti.


title: TUL:n pesäpallomestaruus 1961

text: Koetus ja Jyry putosivat sarjasta.


title: Avgust Ipavec

text: Avgust Ipavec (s. 2. kesäkuuta 1940 Gorizia) on slovenialainen säveltäjä ja kapellimestari. Hän on myös katolisen kirkon pappi. Hän asuu Wienissä, jossa on työskennellyt musiikin alalla ja sairaalasielunhoitajana. Hänen musiikkituotantoonsa kuuluu muun muassa kuoromusiikkia.


title: Avgust Ipavec

text: Ipavec sai 4. joulukuuta 2006 Itävallan tasavallan kultaisen ansiomerkin.


title: Tupakointikielto Isossa-Britanniassa

text: Tupakointikielto Isossa-Britanniassa teki tupakoimisesta rikoksen julkisilla paikoilla sekä avoimilla työpaikoilla. Kielto tuli voimaan Skotlannissa 26. marraskuuta 2006, Walesissa 2. huhtikuuta 2007, Pohjois-Irlannissa 30. huhtikuuta ja Englannissa 1. heinäkuuta 2007. Kielto ei kuitenkaan koske tiettyjä paikkoja, kuten vankiloita sekä osaa puhelinkopeista.


title: Tupakointikielto Isossa-Britanniassa

text: Mm. British National Party (BNP) sekä United Kingdom Independence Party (UKIP) ovat tuoneet julki vastustuksensa kieltoa kohtaan.


title: TUL:n pesäpallomestaruus 1962

text: TUL:n pesäpallomestaruuden 1962 voitti Muhoksen Voitto uusintaottelun jälkeen. Ratkaisuottelussa tarvittiin vielä jatkovuoropari ennen mestaruuden ratkeamista.


title: TUL:n pesäpallomestaruus 1962

text: Pallo-Jehut ja Voima putosivat sarjasta.


title: TUL:n pesäpallomestaruus 1962

text:
Muhoksella 9. syyskuuta
Voitto: Teuvo Alakylmänen, Matti Honkanen, Reino Tapio, Teuvo Keinänen, Toivo Pollari, Mauno Keinänen, Risto Tapio, Eino Keinänen, Urpo Häikiö, Antero Kylén, Teemu Seppä.


title: Tokyo Tower

text:
Tokyo Tower on torni Tokiossa, Japanissa. Torni on hyvin paljon Pariisissa olevan Eiffel-tornin kaltainen.
Tornin korkeus on 332,5 metriä.


title: Laramien piirikunta

text: Laramien piirikunta on piirikunta Yhdysvaltain Wyomingin osavaltiossa. Piirikunta perustettiin vuonna 1867, ja se on asukasluvultaan osavaltion suurin. Laramien asukasluvun arvioitiin vuonna 2005 olevan 85 163, ja piirikunnan pinta-ala on 6 962 neliökilometriä. Laramien hallintokeskuksena toimii osavaltion pääkaupunki Cheyenne.


title: Laramien piirikunta

text: Vuoden 2000 väestönlaskennassa Laramien piirikunnassa asui 81 607 ihmistä. Heistä 88,92% luokiteltiin valkoihoisiksi, 2,6% mustaihoisiksi ja loput muunrotuisiksi tai sekoittuneiksi. Populaatiosta 10,9 prosentilla oli hispaano- tai latinotausta.


title: Laramien piirikunta

text: Sukujuuriltaan Laramien väestö on suurimmalta osin saksalaista (23,7%), englantilaista (11,1%), irlantilaista (10,3%) tai alkuperäiskansojen (7,4%) syntyperää. Väestöstä 9,1 prosenttia elää köyhyysrajan alapuolella.


title: Harmaalakkiorneero

text: Harmaalakkiorneero, aikaisemmalta nimeltään valkouunintekijä ("Furnarius leucopus") on yleinen ja laajalle levinnyt eteläamerikkalainen varpuslintu. Se on selkäpuolelta vaalean kastanjanruskea ja vatsapuolelta valkoinen. Harmaalakkiorneeron laulu on kirkasta, ja linnut ääntelevät usein kaksi yksilöä rinnakkain.


title: Harmaalakkiorneero

text: Harmaalakkiorneerot elävät vaihtelevissa ympäristöissä, enimmäkseen alavissa tulvametsissä, Brasiliassa, Boliviassa, Perussa, Ecuadorissa, Kolumbiassa, Venezuelassa ja Guyanassa, ja sen elinympäristön ala on 4,5 miljoonaa neliökilometriä. William Swainson kuvaili lajin holotyypin Guyanasta. Lajista tunnetaan seitsemän alalajia, joista monet poikkeavat suuresti ulkonäöltään.


title: Harmaalakkiorneero

text: Pari rakentaa pesänsä mudasta puun oksalle. Pesä on leivinuunia muistuttava kupu. Munia haudotaan 16–17 päivää ja poikaset jättävät pesän 26–33 päivän ikäisinä. Molemmat emot ruokkivat poikasia.


title: Pentti Kumpulainen

text: Pentti Kumpulainen (s. 21. helmikuuta 1949 Riistavesi) on suomalainen laulaja, jonka levytysura alkoi vuonna 1977. Laulaja asuu tätä nykyä lähellä Oulua, Lumijoella. Hän on vuosien varrella asunut pitkään mm. Riihimäellä, Göteborgissa ja Forssassa. Ruotsin vuosien (1975–1980) aikaan alkoivat levytykset. Päätyö oli tuolloin Volvon tehtaalla, ja laulukeikat keskittyivät lähinnä viikonloppuihin. Muutettuaan takaisin Suomeen, Pentti aloitti keikkailun päätoimisesti.


title: Pentti Kumpulainen

text: Alla olevien levytysten lisäksi hän on tehnyt lukuisia singlelevyjä ja ollut mukana monissa tanssimusiikin kokoelmalevyissä.


title: Lentoaseman rautatieasema

text: Lentoaseman rautatieasema (, ) on vuonna 2015 avattu rautatieliikennepaikka Kehäradan varrella Helsinki-Vantaan lentoaseman yhteydessä Vantaan Lentokentän kaupunginosassa. Rautatieaseman lentomatkustajia palveleva kulkuyhteys nousee asemalta suoraan terminaalien 1 ja 2 väliseen yhdyskäytävään. Asema otettiin käyttöön 10. heinäkuuta 2015. P-junat liikennöivät raiteelta 1 ja I-junat raiteelta 2.


title: Lentoaseman rautatieasema

text: Aseman terminaalien puoleinen sisään- ja uloskäynnin valmistuminen oli viivästynyt aikataulusta, joten aluksi käytössä oli vain Tietotien puoleinen sisään- ja uloskäynti. Hissit asemalta terminaalien väliselle yhdyskäytävälle saatiin käyttöön joulukuun loppupuolella 2015. Asemalta suoraan terminaalien väliselle yhdyskäytävälle johtavat liukuportaat saatiin käyttöön vasta 17. maaliskuuta 2016. Nämä 72 metriä pitkät liukuportaat olivat Suomen pisimmät liukuportaat 18. marraskuuta 2017 asti, jolloin avatun Koivusaaren metroaseman 76,2-metriset liukuportaat syrjäyttivät ne. Lentoaseman rautatieaseman liukuportaiden nostokorkeus on 31,5 metriä.


title: Mogoituin piiri

text: Mogoituin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1942 perustetun piirin pinta-ala on 6 300 neliökilometriä. Asukkaita on 28 700 henkeä (vuonna 2009).


title: Mogoituin piiri

text: Mogotuin piiri sijaitsee Taka-Baikalian aluepiiriin kuuluvassa Agan Burjatiassa. Koillisessa se rajoittu Šilkan, idässä Olovjannajan, etelässä Ononin, lounaassa Aginskojen ja luoteessa Karymskojen piireihin.


title: Mogoituin piiri

text: Piirin hallinnollinen keskus on Mogoituin kaupunkimainen taajama. Lisäksi siihen kuuluu 14 maalaiskuntaa: Aga-Hangil, Boržigantai, Dogoi, Hara-Šibir, Hila, Kusotša, Nurinsk, Ortui, Tsagan-Ola, Tsagan-Tšelutai, Tsugol, Ušarbai, Ust-Narin ja Zugalai. Asutuskeskuksia on yhteensä 30.


title: Mogoituin piiri

text: Asukkaista 50 % on burjaatteja ja 43 % venäläisiä.


title: Mogoituin piiri

text: Mogoituin kautta kulkee aluepiirin pääkaupungista Tšitasta Kiinaan johtava maantie ja rautatie.


title: Mogoituin piiri

text: Seudun pääelinkeino on maatalous, joka on erikoistunut lampaiden kasvatukseen. Teollisuutta edustaa mm. lihanjalostamo, mylly ja meijeri.


title: Pieti Poikola

text: Pieti Ilari Poikola (s. 5. joulukuuta 1977 Oulu) on suomalainen koripallovalmentaja. Poikola on ansioitunut etenkin suomalaisjoukkue Tampereen Pyrinnön päävalmentajana: hän on kolminkertainen Suomen mestari, ja hänet on valittu jokaisena mestaruusvuonna Korisliigan vuoden valmentajaksi.


title: Pieti Poikola

text: Poikola asui Kouvolassa noin kymmenvuotiaasta lähtien toimien Kouvojen seuraorganisaatiossa. Hän ehti Kouvolan-jaksollaan asua vuoden verran Valkealassa kunnes muutti lukion alkaessa itsekseen Kouvolan keskustaan. Poikolan saapuessa Kouvolaan Kouvot pelasi II-divisioonassa, ja hänen lähtiessään kaupungista pois opiskelujen perässä seura voitti Suomen mestaruuden. Poikolan valmentamaan vuonna 1977 syntyneiden joukkueeseen kuuluivat muun muassa Jussi Saarela ja Petri Jaakkola. Myös Jukka Toijala kuului Poikolan valmennettaviin. Poikolan isä ja osa peli- ja koulukavereista asuu edelleen Kouvolassa.


title: Pieti Poikola

text: Poikola aloitti valmentamisen toimimalla Tampereen Pyrinnön naisjoukkueen pää- ja apuvalmentajana vuosina 1998–2002. Aura Basketissa hän valmensi kaudella 2003–2004 ja nosti seuran Korisliigaan. Tästä huolimatta seura vapautti hänet tehtävistään syyskuussa 2004. Poikola siirtyi Aura Basketista Turun Rientoon, jossa hän valmensi yhden kauden ajan. Paluun koripallon I-divisioonaan Poikola teki heti seuraavalla kaudella siirryttyään Forssan Koripoikien päävalmentajaksi. Hän toimi valmentajan tehtävissä puolitoista kautta. Marraskuussa 2007 Poikola siirtyi Turun NMKY:n valmentajaksi. Kaudeksi 2008–2009 Poikola siirtyi Tampereen Pyrinnön päävalmentajaksi Korisliigaan. Poikola valmensi Pyrintöä neljän kauden ajan. Ensimmäisellä kaudella Pyrintö voitti pronssia ja kausilla 2009–2010 ja 2010–2011 Suomen mestaruuden. Kaudella 2011–2012 Pyrintö oli neljäs ja vuosina 2009 ja 2012 cup-hopealla. Poikola valittiin molemmilla Pyrinnön mestaruuskausilla Korisliigan vuoden valmentajaksi.


title: Pieti Poikola

text: Kauden 2011–2012 jälkeen Poikola lähti Pyrinnöstä, eikä siirtynyt ennen seuraavaa kautta valmentamaan mitään seuraa. Alkuvuonna 2013 hänet julkistettiin Tanskan maajoukkueen uudeksi päävalmentajaksi. Kesäkuussa Poikola nimettiin Pyrinnön päävalmentajaksi 1+1-vuotisella sopimuksella aloittamaan seuran kolmivuotiseksi suunniteltua kehitysprosessia. Apuvalmentajanaan Poikolalla toimi sekä Tanskassa että Pyrinnössä Lasse Rantala. Pyrinnössä Poikolan valmennusvastuuta jakoi myös Artem Khvorost. Pyrintö voitti Poikolan paluukaudella Korisliigan runkosarjan voittoennätyksellä ja jälleen Suomen mestaruuden sekä pelasi ensimmäisenä suomalaisjoukkueena Baltian liigassa, jossa sijoittui neljänneksi. Kauden päätteksi Poikola palkittiin kolmannen kerran Korisliigan vuoden valmentajana. Urheilulehden toimittaja kehui kauden loputtua Pyrinnön valmennusta joukkueen tasapainossa pitämisestä läpi kauden ja piti valmennusryhmää "ylivoimaisesti Korisliigan parhaana". Poikolan omasta mielestä Pyrinnön mestaruus syntyi kovasta työnteosta ja peliajan tasaisesta jakamisesta kokoonpanon kesken. Heinäkuun alussa Poikola ja muu edelliskauden valmennusryhmä tekivät Pyrinnön kanssa vuoden jatkosopimuksen.


title: Pieti Poikola

text: Kaudella 2014–2015 Pyrinnön ulkomaalaispelaajien rekrytointivaikeudet ja tämän myötä odotettua vaatimattomampi menestys runkosarjassa yhdistettynä kesän 2014 kiireisiin aiheuttivat Poikolalle henkistä painetta ja väsymystä. Baltian liigassa Pyrintö eteni pudotuspeleihin muttei yltänyt edellisvuoden tapaan neljän parhaan joukkoon. Korisliigassa Pyrintö sijoittui runkosarjassa kuudenneksi ja kohtasi puolivälierissä Kauhajoen Karhun, joka pudotti Pyrinnön jatkosta 3–2-otteluvoitoin. Kauden päätyttyä Poikola kertoi siirtyvänsä sivuun Pyrinnön päävalmentajan paikalta. Hän jatkoi Tanskan maajoukkueen valmentamista, mitä sopimusta oli jatkettu kahdella vuodella päätähtäimenä vuoden 2017 EM-kilpailut. Projektin alkutaivalta synkensi maajoukkueen nuoren pelaajalupauksen Rasmus Larsenin kuolema. Apuvalmentajakseen Tanskaan Poikola sai Harri Mannosen. Poikola jatkoi myös kommentaattorina toimimista lajin arvokisojen medialähetyksissä. Poikola koki Pyrinnön harjoittelun olleen kaudella 2014–2015 parasta hänen valmentaja-aikanaan. Hän valmensi Pyrintöä kuuden vuoden aikana 317 ottelussa voittoprosentin oltua 68,8.


title: Pieti Poikola

text: Toukokuun 2015 puolivälissä Poikola siirtyi islantilaisen pääsarjajoukkue UMF Tindastóllin päävalmentajaksi. Poikola odotti siirtyessään pienen paikkakunnan seuralta yhteisöllisyyttä. Hän valmensi myös seuran nuorisojoukkueita, ja sopimuksessa oli jatko-optio. Myös Harri Mannonen siirtyi Islantiin auttamaan Poikolaa. Poikola ja Mannonen olivat ensimmäiset suomalaisvalmentajat Islannin pääsarjassa: heitä ennen Roni Leimu pelasi Islannissa kahden kauden ajan. Poikola valmensi Tindastóllia neljä ottelua, joista joukkue voitti kaksi. Seura kuitenkin erotti Poikolan tehtävästään jo lokakuussa, kun puoliammattilaisina pelanneet pelaajat kokivat valmentajiensa harjoitukset liian vaativiksi. Myös Mannonen jätti seuran.


title: Pieti Poikola

text: Poikola matkusti Itä-Afrikassa joulukuusta 2015 toukokuuhun 2016. Korisliigassa pelannut Kouvot ilmoitti 29. tammikuuta 2016 hänen siirtyvän seuran miesten edustusjoukkueen päävalmentajaksi kaudeksi 2016–2017 1+1-vuotisella sopimuksella.


title: Pieti Poikola

text: Alkuvuodesta 2017 Poikola päätti olla ensi kaudella jatkamatta Kouvojen päävalmentajana. Hän halusi lähteä joogaamaan Intiaan.Eräs Poikolan tunnettu valmentajapiirre on "prosenttikoris" eli todennäköisyyksien laskeminen. Poikolan taktiikoissa esimerkiksi huonolle kolmen pisteen heittäjälle voidaan sallia kohtuullisen avoin kolmen pisteen heiton yritys, koska todennäköisyys onnistumiseen on pieni.


title: Pieti Poikola

text: Poikola on koulutukseltaan diplomi-insinööri. Hän oli vihreiden kansanedustajaehdokkaana vuoden 2011 eduskuntavaaleissa. Poikola avioitui Anna-vaimonsa kanssa loppuvuodesta 2013.


title: Fierzan tekojärvi

text: Fierzan tekojärvi () on suuri tekojärvi Balkanilla, pääasiassa Albaniassa. Järvi on padottu Albanian koillisosaan Drinjoen laaksoon, sen kahden latvajoen Mustan-Drinin ja Valkoisen-Drinin yhtymäkohtaan. Järven pinta-ala on 73 km², tästä 2,16 km² on Kosovon puolella. Järvi on 70 kilometriä pitkä. Se on syvimmillään 128 metriä syvä, veden pinta on 295 m:n korkeudessa merenpinnasta.


title: Fierzan tekojärvi

text: Albanian hallinto rakensi Drinin laakson suurpadon vuosina 1971-1978 kiinalaisten avustuksella. Pato on 152 m korkea. Veden pinnan noston takia Kukësin kaupungin paikkaa piti siirtää ylärinteesesn.


title: Fierzan tekojärvi

text: Padon voimalaitoksessa on neljä turbiinia, joiden yhteisteho on noin 500 MW, mikä vastaa kolmannesta Albanian sähkönkulutuksesta. Vedenvähyys viime vuosina on kuitenkin aiheuttanut sähköntuotanto-ongelmia.


title: Duldurgan piiri

text: Duldurgan piiri () on kunnallinen itsehallintoalue Taka-Baikalian aluepiirissä Venäjällä. Vuonna 1941 perustetun piirin pinta-ala on 7 200 neliökilometriä. Asukkaita on 16 100 henkeä (vuonna 2009).


title: Duldurgan piiri

text: Duldurgan piiri sijaitsee Taka-Baikalian aluepiiriin kuuluvassa Agan Burjatiassa. Pohjoisessa se rajoittuu Tšitan ja Karymskojen, idässä Aginskojen, kaakossa Ononin, etelässä Akšan ja lännessä Uljotyn piireihin.


title: Duldurgan piiri

text: Piiriin kuuluu 10 maalaiskuntaa: Alhanai, Ara-Ilja, Balzino, Duldurga, Ilja, Taptanai, Toktšin, Tšindalei, Uzon ja Zutkulei. Hallinnollinen keskus on Duldurgan kylä.


title: Duldurgan piiri

text: Asukkaista 55 % on burjaatteja ja 43 % venäläisiä.


title: Duldurgan piiri

text: Duldurgasta on maantieyhteys aluepiirin pääkaupunkiin Tšitaan, jonne on matkaa 192 kilometriä.


title: Duldurgan piiri

text: Pääelinkeino on maatalous, joka on erikoistunut maidon ja lihan tuotantoon, lampaiden hoitoon sekä viljan ja rehukasvien viljelyyn. Lisäksi on metsä- ja elintarviketeollisuutta.


title: Duldurgan piiri

text: Paikallislehtenä ilmestyy venäjänkielinen "Leninets" (”Leniniläinen”).


title: Michael Kilian

text: Michael David Kilian (16. heinäkuuta 1939 – 26. lokakuuta 2005) oli yhdysvaltalainen toimittaja ja jännityskirjailija. Hän syntyi Ohion Toledossa ja kasvoi Chicagossa sekä New Yorkin osavaltiossa. Hän kuoli maksan vajaatoiminnasta kärsittyään ja tuli haudatuksi Arlingtonin sotilashautausmaalle.


title: Michael Kilian

text: Kilian työskenteli "Chicago Tribunelle" ja julkaisi useita kirjoja, joiden joukossa on Yhdysvaltain sisällissotaan sijoittuva Harrison Raines -sarja.


title: Ylistaron rautatieasema

text: Ylistaron rautatieasema () on rautatieliikennepaikka Seinäjoella Vaasan radan varrella noin kolme kilometriä etelään Ylistaron taajamasta. Asema avattiin syyskuussa 1883, jolloin sen nimenä oli Kaukola. Nimi vaihdettiin Ylistaroksi vuonna 1890.


title: Ylistaron rautatieasema

text: Ylistaron asemarakennus rakennettiin Vaasan radan pysäkin tyyppipiirustusten mukaan, ja sitä laajennettiin Bruno Granholmin suunnittelemilla poikkipäädyillä vuonna 1893.


title: Ylistaron rautatieasema

text: Miehitys Ylistarossa lopetettiin vuonna 1982, tavaraliikenne 1999 ja henkilöliikenne 20. kesäkuuta 2016. Aseman ratapiha on purettu vuonna 2000.


title: Eugene Istomin

text: Eugene George Istomin (26. marraskuuta 1925 – 10. lokakuuta 2003) oli yhdysvaltalainen pianisti. Hän syntyi New Yorkissa venäjänjuutalaisille vanhemmille, teki ensimmäiset julkiset esiintymisensä kuusivuotiaana äitinsä kanssa ja pääsi 12-vuotiaana Curtisin musiikki-instituuttiin. Häntä opettivat Rudolf Serkin ja Mieczysław Horszowski. Hän voitti vuonna 1943 Leventritt-palkinnon. Lisäksi hän sai Philadelphian nuorisopalkinnon.


title: Eugene Istomin

text: Istomin soitti muun muassa pianotriossa, johon hänen lisäkseen kuuluivat Isaac Stern ja Leonard Rose. Istomin esiintyi myös solistina ja orkesterien kanssa. Hän tilasi ja esitti ensimmäisenä Roger Sessionsin pianokonserton vuonna 1956. Myös muut säveltäjät, kuten Henri Dutilleux ja Ned Rorem, sävelsivät hänelle musiikkia.


title: Eugene Istomin

text: Vuonna 1971 Istomin voitti trion jäsenenä Grammy-palkinnon Beethoven-levytyksistään. Vuonna 1975 hän meni naimisiin Marta Montañez Martinezin, Pablo Casalsin lesken kanssa. Hän pääsi Ranskan Kunnialegioonaan vuonna 2001 ja kuoli maksasyöpään vuonna 2003 kotonaan Washingtonissa.


title: Kanjar Ro

text: Kanjar Ro on DC Comicsin kustantama sarjakuvarikollinen, jonka loivat Gardner Fox ja Mike Sekowsky. Hahmo esiintyi ensikerran "Justice League of America" -sarjakuvan numerossa kolme vuonna 1961. Se tunnetaan pääosin Oikeuden Puolustajien vihollisena.


title: Kanjar Ro

text: Kanjar Ro on Dhor-planeetan diktaattori, joka on jatkuvassa sodassa kolmen muun Antares tähtijärjestelmässä sijaitsevan maailman kanssa; Alstair, jossa hallitsee kuningatar Hyathis kasvimaista kansaa, Mosteel, jota johtaa metallisen ulkokuoren omaava Kromm, sekä liskomaisen keisarin Sayyarin hallitsema Llarr.


title: Kanjar Ro

text: Ensiesiintymisessään Kanjar Ro onnistui orjuuttamaan Oikeuden Puolustajat gammagongillaan ja käytti sankareita taistellakseen kolmen maailman kanssa, jotka ovat olleet sodassa pidemmän aikaa. Oikeuden Puolustajat onnistuivat vapautumaan hänen hallinnastaan ja vangitsivat kaikki neljän maailman monarkiaa yhteen pieneen planeettaan. Kanjar Ro kuinkin pakeni myöhemmin ja yritti useita kertoja valloittaa Rann-planeettaa. Yksi näistä yrityksistä tuotti tulosta ja pian hänen edellinen kilpaileva monarkia valloitti Thanagarin. Tämän seurauksena syntyi ensimmäinen sota Rannin ja Thanagarin välille.


title: Kanjar Ro

text: Myöhemmin Crisis on Infinite Earths -aikakaudessa Kanjar Ro esiteltiin juonittelevana byrokraattina Thanagarianin ministeriössä.


title: Kanjar Ro

text: Kanjar Rolla ei ole yli-inhimillisiä voimia, mutta hän käyttää hyväkseen edistynyttä muukalaisolentojen kehittämiä aseita. Kanjar Ro kantaa mukanaan energiavaltikkaa (gammagongia), jonka avulla hän kykenee levitoimaan ja kommunikoimaan muiden olentojen kanssa läpi hyperavaruuden.


title: Kanjar Ro

text: Kanjar Ro esiintyi ensi kerran televisiossa vuonna 2001 "Justice Leaguen" kaksiosaisessa jaksossa ”In Blackest Night”, jossa hahmon äänitti Rene Auberjonois. Hahmon ulkomuoto muistutti alkuperäisen sarjakuvan versiota.


title: Kanjar Ro

text: Kanjar Ro toimi sarjassa avaruusmerirosvona, joka auttoi Manhunterseja lavastamaan John Stewartin murhaajaksi. Hän yritti myös päästä eroon myös Metsästäjä marsilaisesta ja Teräsmiehestä, jotka olivat jäljillä lavastamisen aiheuttajasta.


title: Kanjar Ro

text: Kanjar Ro esiintyy "in" jaksossa ”Rise of the Blue Beetle”. Hahmon äänenä toimii Marc Worden.


title: Kanjar Ro

text: Kanjar Ro oli kerrottu olevan vuosia sitten Blue Beetlen vihollinen ja onnistui kukistamaan sen soonisella gammagongilla, jolle pillerinpyörittäjä on haavoittuvainen. Kanjar Ro palaa takaisin samaiselle planeetalle, jossa hän taisteli Blue Beetleä vastaan. Tällä kertaa Kanjar Ro tuli hakemaan gribble olentoja, joiden kehoja voi käyttää polttoaineena. Nykyinen Blue Beetle Jaime Reyes ja Batman saapuivat planeetalle, jossa he kohtasivat Kanjar Ron. Jaime Reyesin epäonneksi Kanjar onnistui saamaan hänen haarniskan pois ja puki itse sen ylleen taistellakseen Batmania vastaan. Kanjar Ro ei kuitenkaan onnistunut kukistamaan Batmania, joka harhautti häntä sillä välin, kun Jaime käytti gammagongia, jonka avulla hän sai haarniskansa takaisin ja onnistui kukistamaan Kanjar Ron.


title: Kanjar Ro

text: Kanjar Ro teki ensi esiintymisensä elokuvassa "", jossa hahmon äänenä toimii Kurtwood Smith. Hahmo oli täysin erilainen sarjakuvaversioonsa nähden ja muistutti kasvoiltaan enemmän mustekalan ja hyönteisen sekoitukselta.


title: Kanjar Ro

text: Elokuvassa Kanjar Ro teki yhteistyötä korruptoituneen Vihreän Lyhdyn Sinestron kanssa löydettyään keltaisen elementin. Kristalli, joka on polaarisesti vastakkainen Vihreiden Lyhtyjen käyttämään vihreään elementtiin, joka on Vihreiden Lyhtyjen voiman lähde. Sinestro suunnitteli käyttävänsä Kanjar Rota hyväksi, joka käski aseistajia luomaan samanlaisen voimasormuksen, kuten Vihreillä Lyhdyillä. Sinestro saapui lentoterminaaliin sopimaan tapaamisesta Kanjar Ron kanssa, mutta hämäyksenä otti mukaansa Vihreitä Lyhtyjä. Suunnitelma ei toteutunut täysin, kun Hal Jordan huomasi pakenevat Kanjar Ron miehet. Pakomatkan aikana Jordan onnistui murtautumaan Kanjar Ron pakoalukseen, jossa Kanjar Ro onnistui lyömään energia valtikallaan Jordanin tajuttomaksi. Myöhemmin Sinestro ilmestyi paikalle ja murhasi Kanjar Ron sovittelusta huolimatta ja lavasti Hal Jordanin murhaajaksi.


title: Kanjar Ro

text: Myöhemmin Sinestro herätti sormuksellaan Kanjar Ron hetkellisesti henkiin ruumishuoneella, jossa hän saisi selville missä aseistajat asustavat keltaisen elementin kera.


title: Heinrich Barth

text: Heinrich Barth (s. 16. helmikuuta 1821 Hampuri – 25. marraskuuta 1865 Preussi) oli saksalainen tutkimusmatkailija ja maantieteilijä.


title: Heinrich Barth

text:
Barth opiskeli Berliinin yliopistossa antiikintutkimusta. Hän matkaili vuosina 1845–1847 Välimeren rannikkoalueella, nykyisten Libyan ja Tunisian alueella. Tekemänsä havainnot Barth julkaisi vuonna 1849.
Barth lähti vuoden 1850 alussa yhdessä astronomi ja geologi Adolf Overwegin sekä tutkimusmatkailija James Richardsonin kanssa brittiläisrahoitteiselle tutkimusmatkalle Saharan autiomaan yli. Matka alkoi Tripolista ja määränpäänä oli läntinen Sudan. Barth otti komennon ryhmässä Richardsonin menehdyttyä vuoden kuluttua. Barth tutki matkalla alueita Tšadjärvestä etelään ja kaakkoon. Hän esimerkiksi kartoitti Benue-joen latvaosia. Barth matkusti Timbuktuun Overwegin kuoltua vuonna 1852. Barth palasi vuonna 1855 Tripolin kautta Lontooseen. Kaikkiaan Barth kulki Afrikan-matkalla noin 16 000 kilometriä. Matkastaan Barth teki kirjasarjan ”"Reisen und Entdeckungen in Nord- und Central-Afrika in den Jahren 1849 bis 1855"”, joka käsittää neljä, toisen lähteen mukaan viisi, nidettä.


title: Heinrich Barth

text: Myöhemmin Barth matkaili Italian, Alppien, Espanjan ja Vähän-Aasian alueilla. Vuonna 1863 Barthista tuli Berliinin yliopiston maantieteen professori.


title: Alvin ja pikkuoravat 2

text: Alvin ja pikkuoravat 2 () on Betty Thomasin ohjaama yhdysvaltalainen koko perheen tietokoneanimoitu komediaelokuva. Se sai ensi-iltansa joulukuussa 2009. Elokuvan pääosissa nähdään edellisestä Alvin ja pikkuoravat -elokuvasta tutut oravat Alvin, Tero ja Simo.


title: Alvin ja pikkuoravat 2

text: "Alvin ja pikkuoravat 2" sai jatkoa elokuvilla Alvin ja pikkuoravat 3 (2009) ja (2015).


title: Alvin ja pikkuoravat 2

text: Tähteys saa luvan jäädä ja poikien on aika siirtyä kouluun. He tapaavat kolme laulavaa tyttöoravaa; Piritan, Jennin ja Elinan, jotka yhdessä muodostavat tyttöbändin nimeltä Chipettes (Tyttöoravat).


title: Roland Curram

text: Roland Curram (s. 1932 Lontoo) on englantilainen näyttelijä ja kirjailija. Hän on esiintynyt muun muassa elokuvassa "Darling – kultaseni" (1965) Malcolmin osassa. Hänellä on ollut televisiorooleja esimerkiksi Freddienä 1990-luvun alun saippuasarjassa "Eldorado". Hän on luonut myös teatteriuran, johon on kuulunut esiintymisiä Royal Shakespeare Companyssa ja Royal National Theatressa.


title: Roland Curram

text: Curram sai näyttelijän koulutuksen RADA:ssa. Kirjailijana hän julkaisi ensimmäisen romaaninsa "Man on the Beachin" vuonna 2004.


title: Roland Curram

text: Hän oli vuosina 1964–1985 naimisissa näyttelijä Sheila Gishin kanssa. Pari sai kaksi tytärtä, Kay Curramin ja Lou Gishin, joista molemmista tuli näyttelijöitä.


title: Pesäpallon miesten Mestaruussarjan kausi 1963

text: Pesäpallon SM-sarja 1963 oli yllätyksellinen. Nousijajoukkue Sotkamon Jymy voitti Suomen mestaruuden ja hallitseva mestari Ilmajoki putosi sarjasta. Myös takavuosien suurseura Lahden Mailaveikot putosi mestaruussarjasta, jossa sitä ei sen koommin ole nähty. Uudelleenjärjestelyn vuoksi sarjasta putosi peräti viisi joukkuetta ja vain kaksi uutta nostettiin tilalle. Vuodesta 1964 alkaen mestaruussarja pelattiin kaksinkertaisena kahdentoista joukkueen sarjana.


text: Sotkamo voitti viimeisellä kierroksella Puurtilan 4-0 ja mestaruus oli sillä selvä, vaikka Puna-Mustatkin voittivat oman ottelunsa. Hongikolle oli langennut lepovuoro viimeiselle kierrokselle ja niinpä se sai seurata pronssimitalien valumista Vimpeliin tämän löylyttäessä Loimaata 9-0 - kahdeksankin juoksun voitto olisi riittänyt.


text: Sotkamon mestaruuden kruunuksi Kainuun joukkue voitti myös Pesäpallon Maakunta Cupin.


text: Viisi viimeistä joukkuetta putosi sarjasta.


text: Sotkamon joukkue: Lauri Mustonen, Veikko Keskitalo, Juhani Suutarinen, Aulis Väisänen, Matti Korhonen, Pasi Vuorinen, Martti J. Korhonen, Seppo Kerttula, Erkki Kemppainen, Eero Moilanen. Vaihtopelaaja: Seppo Sammelvuo (ent. Suutari).


text: Puna-Mustien joukkue: Mauri Juvonen, Yrjö Pauloff, Nils Nikander, Heikki Kujala, Unto Lammi, Uuri Ståhlhammar, Antero Viherkenttä, Leevi Kujala, Rauno Eskola, Väinö Hautala.


text: Vimpelin Vedon joukkue: Veikko Latvala, Paavo Mäkelä, Markus Lakaniemi, Mikko Peltola, Jaakko Nygård, Kyösti Latvala, Kalervo Havinen, Viljo Niemi, Rauno Latvala, Tuomo Vihriälä, Paavo Sippola, Olli Latvala, Lauri Pippola, Timo Männikkö, Pekka Heikkilä, Väinö Lillstrang.


text: Lahden Mailaveikkojen Veikko Kankkonen löi eniten kunnareita - 6. Viiteen pääsee yllämainitusta listasta löytyvien lisäksi LMV:n Leevi Nyman.


text: Etenijäkilpailuun oli keksitty menetelmä, jossa tuotujen juoksujen lisäksi annettiin myös "tyylipisteitä".


title: Vuk Karadžić

text: Vuk Stefanović Karadžić (; 7. marraskuuta 1787 Tršić – 7. helmikuuta 1864 Wien) oli serbialainen kirjailija ja lingvisti. Hän on merkittävin serbian kirjakielen uudistaja.


title: Vuk Karadžić

text: Vuonna 1818 Karadžić julkaisi serbian kielen kieliopin, joka loi pohjan nykyisille serbian, kroatian ja bosnian kielille (tunnettiin aikaisemmin yhdessä nimellä serbokroaatti). Karadžić standardisoi kieleen kyrilliset aakkoset, jotka noudattavat tiukasti fonetiikan periaatteita. Karadžićin tunnettu motto oli ""Пиши као што говориш и читај како је написано"" ("Piši kao što govoriš, čitaj kao što je napisano", Kirjoita kuten puhutaan, lue kuin se on kirjoitettu). Hän myös etäännytti serbian kirjakieltä serbialaisesta ja venäläisestä kirkkoslaavista ja toi sitä lähemmäksi kansan kieltä.


title: Vuk Karadžić

text: Karadžić julkaisi myös perinteisiä serbialaisia kertomuksia, serbialaista eeppistä runoutta ja sanakirjoja, jotka hän kokosi kierrettyään Balkanilla. Hän käänsi myös Uuden testamentin serbiaksi.


title: Vuk Karadžić

text: Karadžić syntyi vanhemmille Stefan ja Jegda (omaa sukuaan 'Zrnić') Tršićin kylässä lähellä Loznicaa Serbiassa, joka tuolloin kuului Ottomaanien valtakuntaan. Hänen perheensä oli asettunut Drobnjacista ja hänen äitinsä oli syntynyt Ozrinićissa, Nikšićissä (nykyään Montenegrossa). Hänen perheessään oli korkea lapsikuolleisuus, joten hän sai nimen Vuk ('susi'), jotta noidat ja pahat henget eivät vahingoittaisi häntä (perinteisesti nimi 'Vuk' annettiin vahvistamaan kantajaansa).


title: Vuk Karadžić

text: Vuk Karadžić oli onnekas ollessaan sukua Jevta Savić Čotrićille, ainoalle lukutaitoiselle paikalliselle, joka opetti hänet lukemaan ja kirjoittamaan. Karadžić jatkoi opiskeluaan Loznicassa Tronošan luostarissa. Hän oppi siellä kalligrafian käyttäen ruokoa kynän sijaan ja ruutiliu'osta musteena. Oikean paperin sijaan hän oli onnekas, jos löysi patruunan kääreitä.  Luostarissa ollessaan Karadžićin täytyi viettää suurin osa ajastaan karjasta huolehtien opiskelemisen sijaan, joten hänen isänsä laittoi hänet palaamaan kotiin. Sillä välin, serbien ensimmäinen kansannousu (Ottomaanien valtakuntaa vastaan) oli syttynyt vuonna 1804. Epäonnistuttuaan pyrkimyksissään päästä Sremski Karlovcin lukioon, jonne 19-vuotias Karadžić oli liian vanha, hän muutti Petrinjaan, viettäen siellä muutaman kuukauden opiskellen latinaa ja saksaa. Myöhemmin hän muutti Belgradiin tavatakseen arvostetun tutkijan Dositej Obradovićin ja pyytääkseen häneltä tukea opintoihinsa, mistä Obradović kieltäytyi. Pettynyt Karadžić matkusti Jadariin ja alkoi työskennellä Jakov Nenadovićin kirjurina. Kun Belgradin yliopisto (tunnetaan paremmin nimellä Grande École tai "Velika skola") perustettiin, Karadžić oli yksi sen ensimmäisistä opiskelijoista.


title: Vuk Karadžić

text: Pian tämän jälkeen Karadžić sairastui ja matkusti Pestiin ja Novi Sadiin saadakseen hoitoa jalalleen siinä onnistumatta. Karadžić palasi myöhemmin Serbiaan, mutta ottomaanien hävittyä kapinallisille vuonna 1813, hän joutui muuttamaan Wieniin. Siellä hän tapasi kokeneen, slavistiikasta kiinnostuneen kielitieteilijän Jernej Kopitarin. Kopitarin vaikutus auttoi Karadžićia serbian kielen ja ortografian uudistuksessa. Toinen tärkeä vaikuttaja oli Sava Mrkalj.


title: Vuk Karadžić

text: Vuosina 1814 ja 1815, Vuk julkaisi kaksi volyymia teoksestaan "Srpske Narodne" (suom. Serbialaiset kansanlaulut). Myöhemmin teosta julkaistiin neljä, sitten kuusi, ja lopulta yhdeksän osaa. Laajoissa painoksissaan, laulut kiinnittivät huomiota halki Euroopan ja Amerikan. Goethe kuvaili niiden olevan "erinomaisia" ja "vetävän vertoja Salomonin Laulujen laululle".


title: Vuk Karadžić

text: Karadžić jatkoi laulujen keräämistä 1830-luvulle saakka. Hän saapui Montenegroon syksyllä 1834. Huonovointisuutensa vuoksi hän vietti talven Kotorinlahdella ja palasi keväällä 1835. Kotorinlahdella asuessaan Karadžić tapasi Risanissa syntyneen Vuk Vrčevićin. Vrčevićistä tuli Karadžićin uskollinen työtoveri, joka lähetti keräämiään kansanlauluja ja -tarinoita Karadžićille Wieniin useiden vuosien ajan. Toinen yhtä ahkera Karadžićin avustaja oli Boka Kotorskasta kotoisin oleva pappi Vuk Popović. Vrčević ja Popović olivat molemmat Vukin epäitsekkäitä avustajia etnografisen, kansanperinteisen ja leksikaalisen materiaalin kokoamisessa.


title: Vuk Karadžić

text: Suurinta osaa Karadžićin teoksista oli kielletty julkaisemasta Serbiassa ja Itävallassa Miloš Obrenovićin hallinnon aikaan. Poliittisesta näkökulmasta katsoen Obrenović piti Karadžićin teoksia potentiaalisena uhkana useasta syystä. Yksi niistä oli joidenkin teosten sisältö, jonka oli mahdollista herättää kansassa isänmaallisuutta ja vapaudentahtoa, ja saada heidät nousemaan turkkilaisia vastaan. Tästä puolestaan olisi ollut haittaa Obrenovićille, joka oli hiljattain onnistunut neuvottelemaan rauhan ottomaanien kanssa. Montenegrossa Njegošin painokoneessa ei käytetty vanhentunutta "kovaa merkkiä"; toisin sanoen, se noudatti Karadžićin ortografiaa. Obrenović paheksui Njegošin päätöstä luopua merkistä, joka oli aiheuttanut erimielisyyttä, myös kirkolliseen hierarkiaan liittyen. Karadžićin teokset saivat kuitenkin osakseen arvostusta ja tunnustusta muualla, etenkin Venäjällä. Tämän lisäksi tsaari myönsi Karadžićille täyden eläkkeen vuonna 1826.


title: Vuk Karadžić

text: Karadžić kuoli Wienissä ja jätti jälkeensä tyttärensä maalaaja ja kirjailija Mina Karadžićin, sekä poikansa upseeri Dimitrije Karadžićin. Hänen luunsa siirrettiin Belgradiin vuonna 1897 ja haudattiin kunnianosoituksin Dositej Obradovićin viereen.


title: Vuk Karadžić

text:
Karadžić uudisti serbian kirjakieltä ja standardisoi serbian kyrillisen aakkoston tiukan foneettisen periaatteen mukaan, joka perustui saksan kieleen ja Jan Husin tšekin kielen aakkostoon. Karadžićin uudistukset modernisoivat serbian kirjakieltä ja etäännyttivät sitä serbialaisesta ja venäläisestä kirkkoslaavista tuoden sitä lähemmäksi kansan puhetta, erityisesti itäisen Hertsegovinan murretta jota hän itse puhui. Karadžić oli Đuro Daničićin ohella vuoden 1850 Wienin kirjallisuussopimuksen tärkeimmät serbialaiset allekirjoittajat. Sopimus oli itävaltalaisten viranomaisten rohkaisema ja se loi pohjan serbian kielelle, monille sen muodoille joita serbit käyttävät nykyään Serbiassa, Montenegrossa, Bosnia ja Hertsegovinassa ja Kroatiassa. Karadžić myös käänsi Uuden testamentin serbiaksi, joka julkaistiin 1868.
Vukovialainen vaikutus tuntui kielessä vuosisadan loppuun asti. Sitä ennen serbit saavuttivat itsenäisyyden vuonna 1878, ja kansallinen kulttuuri alkoi kukoistaa Belgradissa ja Novi Sadissa. Huolimatta Wienin sopimuksesta serbit kehittivät ekavialaisen aksentin, jota puhuttiin heidän kahdessa kulttuurisessa pääkaupungissaan ja jota myös serbien suuri enemmistö puhui.


title: Vuk Karadžić

text: Kielellisten uudistustensa lisäksi Karadžić myös edisti suullista kirjallisuutta, jossa hän käytti talonpoikaiskulttuurria lähteenä. Johtuen hänen talonpoikaisesta kasvatuksestaan hän voimakkaasti samastui talonpoikaiseen suulliseen kirjallisuuteen, kooten siitä kansanlauluja, satuja ja sanontoja. Vaikkei Karadžić tuskin pitänytkään talonpoikaiselämää romanttisena, hän kuitenkin piti sitä serbialaisen kulttuurin olennaisena osana. Hän keräsi useita nidoksia kansan proosaa ja runoutta, johon kuuluu kirja yli sadasta lapsena oppimastaan lyyrisestä ja eeppisestä laulusta, jotka hän kirjoitti ylös ulkomuistista. Hän myös julkaisi ensimmäisen kansankielisen serbian sanakirjan. Hän sai töihinsä vähän rahallista apua ja eli ajoittain köyhyydessä, vaikka ruhtinas Miloš Obrenović myönsi hänelle eläkkeen elämänsä viimeiseksi yhdeksäksi vuodeksi. Joissakin tapauksissa Karadžić salasi sen tosiasian, että hän ei vain kerännyt kansanrunoutta suullisen kirjallisuuden pohjalta, vaan myös kirjoitti puhtaaksi muiden Sremin alueen keräilijöiden käsin kirjoitettuja laulukirjoja.


title: Vuk Karadžić

text: Kirjallisten ansioidensa lisäksi Vuk Karadžić antoi panoksensa Serbian antropologialle yhdistäen siihen sen aikaisen etnografian. Hän jätti jälkeensä muistiinpanoja ihmiskehon fyysisistä muodoista etnografisten muistiinpanojen lisäksi. Hän otti käyttöön kirjakieleen rikkaan terminologian ruumiin osista (aina päästä varpaisiin). Näitä termejä käytetään edelleen niin tieteessä kuin arkikielessä. Hän antoi muiden asioiden lisäksi oman tulkintansa kytköksistä ympäristön ja asukkaiden välillä, sisältäen osat ravinnosta, asuinoloista, hygieniasta, sairauksista ja hautaamistavoista. Tämä puoli Vuk Karadžićista ei ole niin tunnettua.


title: Mikko Kalliomaa

text: Mikko Antti Sakari Kalliomaa (synt. 1951) on suomalainen kuoronjohtaja ja sovittaja, jolle tasavallan presidentti myönsi director musices -arvonimen 26. marraskuuta 2004.


title: Mikko Kalliomaa

text: Hän on suorittanut musiikinopettajan tutkinnon Jyväskylän Yliopistossa sekä opiskellut kuoronjohtoa Sibelius Akatemiassa ja myös Klemettiopiston kuoronjohtokursseilla.


title: Mikko Kalliomaa

text: Hän on ollut mukana perustamassa 1990-luvun alussa Suomen Viihdekuoroliittoa ja toiminut sen johtotehtävissä perustamisesta lähtien 10 vuoden ajan.


title: Mikko Kalliomaa

text: Kalliomaa on toiminut vuosia kuoronjohtajana mm. Lahden Mieskuoron organisatiossa, Hollolan Mieskuorossa, Lahden Viihdekuorossa ja Hollolan Viihdekuorossa.


title: Mikko Kalliomaa

text: Mikko Kalliomaa on tuottelias viihteellisen kuoromusiikin sovittaja ja hänen sovituksia on julkaistu nuotteina.


title: Swanien isä

text: Swanien isä. Pekka Koskenkylän elämä aallonharjalla on Swan-purjeveneitä valmistavan Nautorin perustajan Pekka Koskenkylän elämäkerta. Teoksen on kirjoittanut Koskenkylän puoliso, toimittaja Pirkko Koskenkylä, ja se on ilmestynyt Tammen kustantamana vuonna 2009.


title: Swanien isä

text: Pekka Koskenkylän ensimmäinen vene oli apen autotallissa Pietarsaaressa rakennettu alus, jonka Koskenkylä myi tuttavalleen. Siitä saadut rahat hän sijoitti 1966 yrityksen perustamiseen ja tuotannon aloittamiseen. Ensimmäisenä vuonna valmistui neljä Swan 36 -venettä, joista yksi mahonkinen. Mahonkiveneen mukaan tehtiin muotti, jolla valmistuivat lasikuituveneet. Vuonna 1969 tulipalo tuhosi muotin ja 13 rakenteilla ollutta venettä. Tiukassa tilanteessa enemmistöosakkaaksi tuli Koskenkylän entinen työnantaja Schauman. Nautorin tuotanto oli sata venettä vuodessa ja veneiden maine oli levinnyt maailmalla, kun Koskenkylä luopui yrityksestä 1973 kokonaan.


title: Swanien isä

text: Nykyisin Koskenkylä asuu Ranskassa maatilalla vaimonsa kanssa.


title: Red Deer

text: Red Deer on 82 772 asukkaan (2006) kaupunki keskisessä Albertassa, Kanadassa. Kaupunki sijaitsee Calgary–Edmonton-käytävän puolivälissä. Red Deer on Albertan kolmanneksi väkirikkain kaupunki Calgaryn ja Edmontonin jälkeen. Alueen tärkeimmät teollisuuden alat ovat öljyteollisuus ja maataloudessa viljan- sekä karjankasvatus ovat tärkeimpiä.


title: Red Deer

text: Red Deer on saanut nimensä kaupungin läpi virtaavasta samannimisestä joesta. Red Deer -joki on ollut tärkeässä asemassa alueen First Nations -intiaaneille. Tuhansien vuosien aikana intiaanit metsästivät joen lähistöllä viihtyviä biisoneita, peuroja, hirviä ja vapiteja ruuaksi sekä majavia ja muita turkiseläimiä lämpimien vaatteiden valmistusta varten. Myöhemmin he kävivät vaihtokauppaa turkiksilla eurooppalaisten turkiskauppiaiden kanssa. 1900-luvun puolivälin tienoilla alueella asui mustajalka-, cree-, nakoda- ja metis-intiaaneja.


title: Red Deer

text: Red Deerin varrella oli runsaasti vapiteja, joten paikalliset intiaanit kutsuivatkin jokea nimellä "Waskasoo seepee" (). Ensimmäiset eurooppalaiset luulivat alueen vapiteja eurooppalaisiksi saksanhirviksi ja nimesivät joen väärin Red Deer -joeksi (saksanhirvi on englanniksi "red deer"). Myöhemmin paikalle perustettu kaupunki peri saman väärin käännetyn nimen. Red Deerin sivujoki "Waskasoo Creek" kantaa edelleen creen kielistä nimeä.


title: Valtapeli

text: Valtapeli voi tarkoittaa seuraavia:


title: Johnny Mercer

text: John Herndon Mercer (18. marraskuuta 1909 Savannah, Georgia – 25. kesäkuuta 1976) oli yhdysvaltalainen lauluntekijä ja laulaja. Hän kirjoitti sanoituksen yli 1 000 lauluun ja sai neljä Oscar-palkintoa. Oscar-ehdokkuuksia hänellä oli kaikkiaan 19. Hänen tunnetuimpia kappaleitansa on "Moon River'", joka sai Oscarin parhaana lauluna vuonna 1961. Hänen muihin kappaleisiinsa kuuluvat muun muassa "Jeepers Creepers" (suom. "Kissa vieköön"), "Accentuate the Positive", "Glow-Worm", "Goody Goody" ja "Hooray for Hollywood". Mercer oli myös mukana perustamassa Capitol Records -levy-yhtiötä.


title: Kovotekniikka

text: Kovotekniikka Oy oli naantalilainen vuonna 1988 perustettu elektroniikkayritys. Se oli Suomen suurin info-tv-järjestelmien myyjä. Lisäksi se valmisti muun muassa julkisten tilojen äänentoistolaitteita, sekä sopimusvalmistajana piirikorttiladontaa ja mekaanista kokoonpanoa. Yritys ajautui konkurssiin heinäkuussa 2011.


title: Kovotekniikka

text: Vuodesta 2002 lähtien yritys valmisti televisioon liitettävää TV-Kotiturva -laitetta, joka toimii palovaroittimen tavoin, antaa hälytyksen ja ohjaa kytkimen katkaisemaan laitteesta virran.


title: Kovotekniikka

text: Yritys perustettiin vuonna 1988, kun Olavi Hillgrén ja muutama muu Finluxin entinen työntekijä perustivat sen Finluxin erikoislaiteosaston lopetettua. Myöhemmin yritys siirtyi kokonaan Hillgrénien perheen omistukseen. Yritys sai hyvän alun, kun Finluxin asiakkaat seurasivat mukana. Aluksi yritys valmisti info-tv-järjestelmiä muun muassa kouluille ja yrityksille sekä teki elektroniikkateollisuudelle alihankintatyötä.


title: Kovotekniikka

text: Yritys joutui laman kouriin 1990-luvun alussa muun elektroniikkateollisuuden tavoin, mutta selvisi siitä vaikka tilaukset pahimmillaan puolittuivat. Vuonna 1999 johdossa ollut Olavi Hillgrén vaihtui hänen tyttäreensä Pia Hillgrén-Pöyhöseen.


title: Kovotekniikka

text: Yritys oli vahvassa nousussa ja investoi itseensä 2000-vuosikymmenen puolessa välissä, liikevaihdon ollessa parhaimmillaan vuonna 2006 11,9 miljoonaa euroa ja henkilöstöä 45.


title: Kovotekniikka

text: Vuonna 2007 yritys oli talousvaikeuksissa ja hakeutui yrityssaneeraukseen. Saneeraus johti asiakaspakoon, suurten asiakkaiden kuitenkin säilyessä. Tultaessa vuoteen 2008 yrityssaneeraus onnistui, mutta liikevaihto tippui edellisvuodesta 78 %. Yritys ajautui konkurssiin heinäkuussa 2011.


title: Maanselkä (vedenjakajaseutu)

text: Maanselkä on vedenjakajaseutu Vaara-Suomessa, Pohjois-Savon ja -Karjalan sekä Kainuun maakuntien alueella. Varsinaisesti nimi Maanselkä tarkoittaa vedenjakajaa, joka erottaa toisistaan Itämereen ja Pohjoiseen jäämereen laskevat vesistöt, mutta Koillis-Suomessa sillä tarkoitetaan usein myös vedenjakajaa yleensä. Niinpä nimitystä käytetään myös Suomenselän itäisimmästä osasta, joka erottaa toisistaan Oulujoen vesistön ja Vuoksen vesistön vedet; Oulujärven vedet jäävät sen pohjoispuolelle ja Pielisen vedet eteläpuolelle. Maanselän alueella on muiden vedenjakajien tapaan paljon soita ja karua maastoa, Karjalan tapaan Maanselällä on vaaroja. Alue on varsin harvaan asuttua. Alueella on myös Maanselän kylä Sotkamon ja Valtimon rajalla. Maisemamaakuntajaossa Maanselkä luokitellaan kuuluvaksi Kainuun vaaramaahan, Vaara-Karjalaan sekä Oulujärven seutuun.